hotchpotch/miracl-hf-unified huggingface dataset:
হোয়াই ডোন্ট উই
হোয়াই ডোন্ট উই (সাধারনত ডব্লিউ.ডি.ডব্লিউ নামেও ডাকা হয়) একটি আমেরিকান পপ ব্যান্ড যারা ২০১৬ জোটবদ্ধ হয় এবং ব্যান্ড গঠন করে, ব্যান্ডটি যোনাহ্ মারাইস, করবিন বেসন, ডেনিয়েল শেভি, জ্যাক আভেরি এবং জ্যাচ হ্যারণের সমন্বয়ে গঠিত, যাদের কেউ কেউ আগে একক গায়ক ছিলেন।
২০১৬ সালের ৭ই অক্টোবরে, তারা তাদের আত্বপ্রকাশকারী একক "টেকিং ইউ" প্রকাশ করে, একই বছরের ২৫শে নভেম্বর তারা "ওনলি দ্য বিগেনিং"নামে আরেকটি একক প্রকাশ করে যা তাদের প্রথম আত্বপ্রকাশকারী ছোট অ্যালবামে ইপি রয়েছে। তারা তাদের দ্বিতীয় ছোট অ্যালবাম ইপি "সামথিং ডিফারেন্ট" প্রকাশ করে ২০১৭ সালের ১৭ই অক্টোবর। এর শিরোনাম একক শিরোনাম এককটি প্রথম একক হিসেবে একই দিনে প্রকাশ করা হয়েছিল। তারা তাদের তৃতীয় ছোট অ্যালবাম, "হোয়াই ডোন্ট উই যাষ্ট" প্রকাশ করে, ২০১৬ সালের ২রা জুন।
তাদেরকে তাদের বন্ধু ইউটিউবার, লোগান পুলের কিছু ভ্লগে দেখা যায়। 
এই ব্যান্ড দলটি মূলত ২০১৬ সালের ২৭শে সেপ্টেম্বর গঠন করা হয়েছিল, কিন্তু ২০১৬ সালের ২৮শে সেপ্টেম্বরে তারা তাদের পুনঃমিলন করে। (তাদের প্রথম ইউটিউব ভিডিওতে তাদের ভাষ্য মতে )।
ব্যান্ড দলটি বর্তমানে ইউটিউব ভিডিও ব্লগ এবং বন্ধু, লোগান পলের সাথে কাজ করছে। লোগান হোয়াই ডোন্ট উই এর তিনটি গানের ভিডিওতে নির্দেশনা প্রদান করেছে ,লোগানের "হেল্প মি হেল্প ইউ নামে একটি এককে তার সহ শিল্পী হিসেবে কাজ করেছে"। তাছাড়া ব্যান্ড দলটি লোগানের প্রতিদিনকার অনেক ব্লগে তাদেরকে নানা ভাবে দেখা গিয়েছে।
বেদ প্রকাশ মালিক
বেদ প্রকাশ মালিক (জন্মঃ ১ নভেম্বর ১৯৩৯) ভারতীয় সেনাবাহিনীর একজন জেনারেল ছিলেন। তিনি ভারতীয় সেনাবাহিনীর ১৯তম প্রধান কর্মকর্তা ছিলেন। তিনি এ পদে ৩০ সেপ্টেম্বর ১৯৯৭ সাল থেকে ৩০ সেপ্টেম্বর ২০০০ তারিখ পর্যন্ত বহাল ছিলেন, তিনি সেনাপ্রধান থাকাকালীন সময়ই কার্গিল যুদ্ধ সংঘটিত হয়।
১৯৩৯ সালের ১ নভেম্বর জন্ম নেন কার্গিল যুদ্ধের এই ভারতীয় প্রধান সেনাপতি। তার জন্ম হয়েছিলো বর্তমান পাকিস্তানস্থ উত্তর-পশ্চিম সীমান্ত প্রদেশে।
মালিক কমিশন পান ১৯৫৯ সালের ৭ জুন ভারতীয় সেনাবাহিনীর ৩য় শিখ হালকা পদাতিক রেজিমেন্টে। তিনি কমিশন পাওয়ার পূর্বে ন্যাশনাল ডিফেন্স একাডেমী সহ দেহরাদুনের ইন্ডিয়ান মিলিটারি একাডেমীতেও অধ্যায়ন করেছেন।
তিনি জম্মু-কাশ্মীর অঞ্চলে একটি পদাতিক ব্রিগেডের অধিনায়কত্ব করে 'অতি বিশিষ্ট সেবা ম্যাডেল' পদক লাভ করেন।
১৯৮৯ এর ডিসেম্বরে তাকে একটি মাউন্টেন ডিভিশনের অধিনায়কের দায়িত্ব দেওয়া হয় এবং ১৯৯২ সালের আগস্টে তিনি পাঞ্জাব প্রদেশে একটি বড় সেনাদলের নেতৃত্ব দেন এবং ঐ অঞ্চলে জঙ্গীবাদবিরোধী সামরিক অভিযান পরিচালনা করেন।
১৯৯৫ সালের জুলাই মাসে বেদ ভারতীয় সেনাবাহিনীর দক্ষিণাঞ্চলীয় অংশের প্রধান আদেশদানকারী কর্মকর্তা হিসেবে নিয়োগ পান এবং পরের বছরের আগস্টে তাকে সেনাসদরে 'ভাইস চীফ অব দ্য আর্মি স্টাফ' (উপসেনাপ্রধান) হিসেবে দায়িত্ব দেওয়া হয়।
বিপিন রাওয়াত
বিপিন রাওয়াত ভারতীয় সেনাবাহিনীর একজন সক্রিয় জেনারেল এবং তিনি ভারতের বর্তমান সেনাপ্রধান (চীফ অব দ্যা আর্মি স্টাফ)। ২৬তম আর্মি চীফ হিসেবে তিনি ২০১৬ এর ৩১ ডিসেম্বর জেনারেল দলবীর সিং সোহাগ এর কাছ থেকে সেনাপ্রধানের দায়িত্ব বুঝে নেন।
বিপিন ভারতের উত্তরখণ্ড প্রদেশের পৌরি গাড়ওয়াল জেলায় ১৯৫৮ সালে জন্মগ্রহণ করেন। তার পিতাও তার মত সেনাবাহিনীর জেনারেল ছিলেন তবে সেনাপ্রধান ছিলেননা, তার পিতার নাম হচ্ছে লক্ষণ সিং রাওয়াত। রাওয়াত লেখাপড়া করেন ক্যামব্রিয়ান হল (দেহরাদুন), সিমলার সেন্ট এডওয়ার্ড স্কুল এবং অবশেষে 'ভারতীয় সামরিক একাডেমী'তে, যেখান থেকে ভালো ফলাফল করে 'সম্মানের তরবারী' লাভ করেছিলেন। তিনি তামিলনাড়ুর 'প্রতিরক্ষা সেবা স্টাফ কলেজ' থেকে স্টাফ কোর্স এবং যুক্তরাষ্ট্রের ফোর্ট লেভেনওয়ার্থ থেকে 'উচ্চতর আদেশ প্রশিক্ষণ' লাভ করেন। এছাড়া তিনি তামিলনাড়ুর মাদ্রাজ বিশ্ববিদ্যালয় থেকে প্রতিরক্ষাবিদ্যায় এমফিল করেন।
বিপিন কমিশন পান ১৯৭৮ সালের ডিসেম্বর মাসের ১৬ তারিখে, তার পিতার ইউনিট ৫/১১ গোর্খা রাইফেলসে। তার সব ধরণের যুদ্ধ পরিচালনার অভিজ্ঞতা আছে এবং তিনি ১০ বছর জঙ্গীবিরোধী অভিযানে নিয়োজিত থেকেছেন। তিনি জম্মু-কাশ্মীর এর উরিতে একটি কম্পানির অধিনায়কত্ব, পূর্বাঞ্চলীয় সেক্টরের একটি পদাতিক ব্যাটেলিয়ন অধিনায়ক, রাষ্ট্রীয় রাইফেলসে একজন ব্রিগেড অধিনায়ক, ১৯ পদাতিক ডিভিশনের অধিনায়ক এবং দক্ষিণাঞ্চলীয় সেনাবাহিনীর প্রধান সেনাপতি (জেনারেল অফিসার কমান্ডিং-ইন-চীফ) হিসেবে দায়িত্ব পালন করেন। সেনাবাহিনী প্রধান হওয়ার পূর্বে তিনি 'ভাইস চীফ অব আর্মি স্টাফ' (উপসেনাবাহিনীপ্রধান) হিসেবে দায়িত্ব পালন করছিলেন যে পদে তিনি ২০১৬ সালের ১ সেপ্টেম্বর থেকে ছিলেন। সেনাপ্রধান হওয়ার ক্ষেত্রে তার নাম আসে তার চেয়ে দুজন উর্ধ্বতন জেনারেলকে টপকিয়ে, তারা হলেন প্রবীণ বকশী এবং পি এম হারিয।
নির্মল চন্দ বীজ
নির্মল চন্দ বীজ ভারতীয় সেনাবাহিনীর একজন জেনারেল ছিলেন। তিনি ভারতের ২০তম সেনাপ্রধান হিসেবে ১ জানুয়ারী ২০০৩ থেকে ৩১ জানুয়ারী ২০০৫ পর্যন্ত সেনাবাহিনী প্রধান কর্মকর্তা ছিলেন।
বীজ ১৯৪৩ সালে জন্মগ্রহণ করেন। তার জন্ম হয় জম্মুতে (ভারত নিয়ন্ত্রিত কাশ্মীরে)। তিনি ১৯৫৯ সালে ১৬ বছর বয়সে ন্যাশনাল ডিফেন্স একাডেমীতে যোগদান করেন এবং প্রায় চার বছর পর ১৯৬২ সালের ১১ ডিসেম্বর কমিশন পান। তার কমিশনের ইউনিট ছিলো দগড়া রেজিমেন্ট। কমিশন পাবার সাথে সাথেই তাকে চীন-ভারত যুদ্ধে নামিয়ে দেওয়া হয়েছিলো। 
তিনি ৪ কোরের অধিনায়ক, একটি পদাতিক ডিভিশনের জেনারেল স্টাফ অফিসার, সেনাবাহিনী সদরদপ্তরে সামরিক অভিযান পরিদপ্তরের পরিচালক (কর্নেল) এবং ব্রিগেডিয়ার হিসেবে সেনাবাহিনী সদরদপ্তরে পরিপ্রেক্ষিত পরিকল্পনা (কৌশলগত পরিকল্পনা) পরিদপ্তরের উপমহাপরিচালক পদে কাজ করেন।
খোদা বক্স
খোদা বক্স (১৯২৮ – ১৫ জানুয়ারি, ১৯৯০) ছিলেন একজন বাংলাদেশী বাউল শিল্পী ও সুরকার। তিনি লালনের অনুসারি ছিলেন এবং তার নিজের রচিত বাউল গানের সংখ্যা প্রায় ৯৫০টি। বাউল সঙ্গীতের তার অবদানের জন্য বাংলাদেশ সরকার তাঁকে ১৯৯০ সালে একুশে পদকে ভূষিত করে।
বক্স ১৯২৮ সালে (৩০ চৈত্র, ১৩৩৪ বঙ্গাব্দ) তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) চুয়াডাঙ্গা জেলার আলমডাঙ্গা উপজেলার জাঁহাপুর গ্রামে জন্মগ্রহণ করেন। তার পিতা কফিলউদ্দীন ও মাতা ব্যাশোরণ নেছা। তার পিতামহ মিয়াজান বিশ্বাস ঝিনাইদহের শৈলকুপা থানার বিজলেমনহরপুর গ্রামের বাসিন্দা ছিলেন। মিয়াজানের দুই ছেলে তিন কড়ি ও কফিলউদ্দীন। কফিল তার ৩৫ বছর বয়সে তার ফুফুর বাড়ি বর্তমান চুয়াডাঙ্গার আলমডাঙ্গা উপজেলার জাঁহাপুর গ্রামে চলে আসেন এবং সেখানে স্থায়ীভাবে বসবাস শুরু করেন। সেখানেই খোদা বক্সের জন্ম হয়। খোদা বক্স পঞ্চম শ্রেণি পর্যন্ত পড়াশুনা করেন।
বক্স দশ বছর বয়স থেকে গান গাওয়া শুরু করেন। তিনি বাংলাদেশ বেতার এবং বাংলাদেশ টেলিভিশনের নিয়মিত গায়ক ছিলেন। তিনি তার জীবনের অধিকাংশ সময় লালনের আখড়ায় কাটিয়েছেন। কুষ্টিয়ার চেউরিয়ায় লালনের আখড়া নির্মাণে তিনিও একজন উদ্যোগী ছিলেন।
১৯৮৩ সালে বক্স বাংলাদেশ শিল্পকলা একাডেমিতে লালন সঙ্গীতের শিক্ষক হিসেবে যোগ দেন।
খোদা বক্স প্রায় ৯৫০টি গান রচনা করেছেন। তার রচিত কয়েকটি উল্লেখযোগ্য গান হল ""শুভ সাধুসঙ্গ লয়ে সাঙ্গপাঙ্গ"", ""দেবতা হারিয়ে পূজারী কাঁদবি কতদিন""।
বক্স রাহেলা খাতুনের (লাইলি বেগম নামেও পরিচিত) সাথে বিবাহবন্ধনে আবদ্ধ হন। তাদের একমাত্র সন্তান আবদুল লতিফ শাহ। ১৯৯৭ সালে খন্দকার রিয়াজুল হক বক্সের গাওয়া ১৪৮টি গান সম্বলিত "মরমী কবি খোদা বক্স সাঁই" বইটি সম্পাদনা করেন।
শরৎ বাবু
শরৎ বাবু একজন ভারতীয় ফিল্ম অভিনেতা যিনি মূলত তামিল এবং তেলুগু ভাষার সিনেমায় কাজ করেছেন, এছাড়া তার অভিনীত ফিল্মগুলোর মধ্যে কন্নড় এবং মালয়ালাম ভাষার ফিল্মও আছে। তার অভিনীত প্রথম চলচ্চিত্র ১৯৭৩ সালে মুক্তি পায় এবং ওটি ছিলো তেলুগু ভাষার। ব্যক্তিগতজীবনে তিনি অভিনেত্রী রমাপ্রভার সঙ্গে বিবাহবন্ধনে আবদ্ধ হয়েছিলেন যদিও পরে বিয়ে ভেঙ্গে যায়।
তিনি বলেন,
শরৎ বাবু অভিনীত আংশিক চলচ্চিত্র তালিকা
অনু হাসান
অনুরাধা হাসান (জন্মঃ ১৫ জুলাই ১৯৭০) যিনি অনু হাসান নামেই বেশী পরিচিত, ভারতের একজন তামিল অভিনেত্রী এবং টেলিভিশন উপস্থাপিকা। তিনি ১৯৯৫ সালের তামিল সিনেমা 'ইন্দিরা' এর মাধ্যমে অভিনয় জীবনে পা রাখেন এবং এর পর বেশ কিছু সিনেমায় ছোটোখাটো ভূমিকায় অভিনয় করেছেন। তিনি তামিল টেলিভিশন চ্যানেল 'স্টার বিজয়'তে 'কফি উইথ অনু'তে উপস্থাপিকা হিসেবে কাজ করেন। তার বাবা চন্দ্রহাসান খ্যাতিমান অভিনেতা কামাল হাসান এর বড় ভাই।
শক্তি সামন্ত
শক্তি সামন্ত (১৩ জানুয়ারি ১৯২৬ - ৯ এপ্রিল ২০০৯) ছিলেন একজন ভারতীয় বাঙালি চলচ্চিত্র পরিচালক ও প্রযোজক। তিনি ১৯৫৭ সালে শক্তি ফিল্মস নামে একটি প্রযোজনা সংস্থা প্রতিষ্ঠা করেন। তিনি তার পরিচালিত "হাওড়া ব্রিজ", "চায়না টাউন", "কাশ্মীর কী কলি", "অ্যান ইভেনিং ইন প্যারিস", "কাটি পতং", এবং "অমর প্রেম" চলচ্চিত্রের জন্য প্রসিদ্ধ।
তিনি "আরাধনা" (১৯৬৯), "অনুরাগ" (১৯৭৩) এবং "অমানুষ" চলচ্চিত্রের জন্য শ্রেষ্ঠ চলচ্চিত্রের জন্য ফিল্মফেয়ার পুরস্কার লাভ করেন। অমানুষ চলচ্চিত্রটি বাংলা ভাষায়ও নির্মাণ করেন। এছাড়া তিনি ১৯৮৪ সালে একটি যৌথ প্রযোজনার চলচ্চিত্রসহ ছয়টি বাংলা ভাষার চলচ্চিত্র নির্মাণ করেন।
সান টিভি (ভারত)
সান টিভি হচ্ছে ভারতের তামিল ভাষার একটি চ্যানেল। এটা ১৯৯২ সালের ১৪ এপ্রিল বের হয়। চেন্নাইএর সান টিভি নেটওয়ার্কের অধীনে চ্যানেলটি চলে। ২০১১ সালের ১১ ডিসেম্বর সান টিভির এইচডি সংস্করণ উদ্বোধিত হয়। সান টিভি ভারতের অন্যতম জনপ্রিয় টিভি চ্যানেল।
১৯৯৩ সালের ১৪ এপ্রিল সান গ্রুপের যাত্রা শুরু হয় এই চ্যানলটির মাধ্যমে। ২০০৬ সালের ২৪ এপ্রিল বম্বে স্টক এক্সচেঞ্জে সান টিভি ১৩৩ মিলিয়ন রূপী আয় করেছিলো। তামিল ভাষার চ্যানেলগুলোর মধ্যে সান টিভি বিশ্বের অন্যতম জনপ্রিয়।
ইসরায়েলের প্রধানমন্ত্রী
ইসরায়েলের প্রধানমন্ত্রী হচ্ছেন ইসরায়েলের সরকারপ্রধান। এই পদধারী ব্যক্তি ইসরায়েলের সবচাইতে ক্ষমতাধর মানুষ হিসেবে পরিগণিত হন। যদিও ইসরায়েলের রাষ্ট্রপতি পদটি রাষ্ট্রপ্রধান তবে প্রধানমন্ত্রীর হাতেই মূল ক্ষমতা ন্যস্ত। প্রধানমন্ত্রীর সরকারী বাসভবন হচ্ছে জেরুসালেমের 'বেইত রোশ হামেমশালা' ভবন। ইসরায়েলের প্রধানমন্ত্রী হতে গেলে জনগণ দ্বারা নির্বাচিত হতে হয়। ইসরায়েলের আইনসভার নাম হচ্ছে 'নেসেট'। রাষ্ট্রপতি এই নেসেটের যে কোনো সদস্যকে প্রধানমন্ত্রী হওয়ার অনুমোদন দিতে পারেন এবং ঐ ব্যক্তির স্ব রাজনৈতিক দলকে জিজ্ঞেস করে নেবেন যে মানুষটির প্রতি তাদের দলের সমর্থন আছে কিনা। ঐ ব্যক্তি (নারী বা পুরুষ) সব দিক দিয়ে মনোনয়ন পেয়ে গেলে তার নির্বাচনী ইশতেহার ঘোষণা করবেন এবং পরে জাতীয় নির্বাচনের জন্য নির্দিষ্ট ধার্য করা দিনে নিজেও ভোট দেবেন অন্যান্য জনগণের সঙ্গে। যে ব্যক্তির রাজনৈতিক দল বেশী ভোট পাবে তিনিই হবেন দেশের প্রধানমন্ত্রী। ইসরায়েল রাষ্ট্রের জন্মের ৩ দিন পর (১৭ মে ১৯৪৮) ড্যাভিড বেন গুরিয়ন দেশের প্রথম প্রধানমন্ত্রী হিসেবে দায়িত্ব নেন। একজন প্রধানমন্ত্রী সর্বোচ্চ ৪ বছর মেয়াদে দেশ চালাতে পারবেন।
শেখ হাসিনার দ্বিতীয় মন্ত্রীসভা
২০০৮ সালের সাধারণ নির্বাচনের পর জাতীয় সংসদের নবম আইন-সভা অধিবেশনে ৬ জানুয়ারি, ২০০৯-এ দ্বিতীয় হাসিনা মন্ত্রিসভা সরকার গঠিত হয়।
মন্ত্রিসভা নিম্নলিখিত মন্ত্রীদের নিয়ে গঠিত ছিল::
আধুনিক চক সুপার মার্কেট
আধুনিক চক সুপার মার্কেট বাংলাদেশের চট্টগ্রাম শহরের চকবাজারে অবস্থিত একটি বহুতল বিশিষ্ট বিপণী কেন্দ্র।
বন্দরনগরী চট্টগ্রামের প্রসিদ্ধ এলাকা চকবাজারের নবাব সিরাজউদ্দৌলা সড়ক, লালচান্দ সড়ক, তেলিপাট্টি সড়ক ও হাসমত আলী মুন্সেফ লেইনের কেন্দ্রস্থলে অবস্থিত
আধুনিক চক সুপার মার্কেট চট্টগ্রাম সিটি কর্পোরেশন মালিকানাধীন একটি ঐতিহ্যবাহী ও প্রাচীন বিপনী কেন্দ্র। ১৮৯০ সালে "চক কোঠা" নামে ইংরেজি W আকৃতির ছয় চালা বিশিষ্ট এই মার্কেট চালু হয়, কথিত আছে বৃহত্তর চট্টগ্রামে এই মার্কেট ছাড়া কোন বিয়ের বাজার সম্পন্ন হতো না ১৯৮৩ সালে টিনশেড মার্কেট ভেঙ্গে ৬ তলা বিশিষ্ট বিপনী কেন্দ্র গড়ে তোলা হয় যা এখনো বিদ্যমান।
বিশাল আয়তনের এই বিপণী কেন্দ্রটি বৃহত্তর চট্টগ্রাম জেলার সুপ্রাচীন মার্কেট হিসাবে পরিচিত। ১৯৮৩ সালে এই স্থাপনাটি তৈরির কাজ শুরু করে এবং ১৯৮৬ সালের ১৬ মার্চ তা সর্ব-সাধারণের জন্য খুলে দেয়া হয় । তবে কিছুটা নির্মাণ ত্রুটির কারনে ১৯৯৬ সালে তা সংস্কার কাজ শুরু করে ১৯৯৭ সালের ২১শে সেপ্টেম্বর পুনরায় খুলে দেয়া হয় ।
এই মার্কেটে ১৯৮টি দোকান ও বিশাল আকারের ২ টি রপ্তানিমুখী পোশাক কারখানা আছে। এই মার্কেটে শাড়ী কাপড় থান কাপড় সব ধরনের বস্ত্র সামগ্রী, তৈরী পোষাক, প্রসাধনী, খেলনা, উপহার সামগ্রী, জুতা ও টেইলারিং এর দোকান সহ বেশ কয়েকটি ডাক্তারের চেম্বার ও রিক্রুটিং এজেন্সী রয়েছে ।
আধুনিক চক সুপার মার্কেট এর তলাভিত্তিক দোকানগুলো হল :
কোট্টায়াম বন্দর
কোট্টায়াম পোর্ট অ্যান্ড কনটেইনার টার্মিনাল (কেপিসিটি) হল কোডোওর নদীর তীরে নটকোমে অবস্থিত কেরালা রাজ্যের প্রথম পিপিপি গৌণ পোর্ট এবং ইনল্যান্ড কনটেইনার ডিপো (আইসিডি)। এটি ভারতের প্রথম পোর্ট এবং আইসিডি যা রপ্তানি ও আমদানির জন্য কাস্টমস বিজ্ঞপ্তিভুক্ত এলাকায় আভ্যন্তরীণ জলপথ ব্যবহার করে। এটি সড়ক পথ দিয়ে কোচিন পোর্টের সাথে এবং ৮৫ কিলোমিটার দূরত্বের ভেম্বানডু লেকের মধ্য দিয়ে একটি অভ্যন্তরীণ নৌপথের সাথে সংযুক্ত। পোর্ট অপারেশন রোল উপর রোল বন্ধ (Ro-Ro) ধারণা উপর ভিত্তি করে। কাস্টমস দ্বারা সীলমোহরযুক্ত পাত্রে কোচিন পোর্টে বর্গের সাহায্যে স্ট্যাকের পয়েন্টগুলি প্রেরণ করা হয়।
সাদা (অভিনেত্রী)
সাদাফ মোহাম্মদ সাইয়েদ যিনি সাদা নামে পরিচিত হচ্ছেন একজন ভারতীয় অভিনেত্রী যিনি মূলত দক্ষিণ ভারতীয় ভাষার চলচ্চিত্রে কাজ করেছেন। তার গুরুত্বপূর্ণ চলচ্চিত্রগুলোর মধ্যে রয়েছে ২০০২ সালের তেলুগু চলচ্চিত্র 'জয়ম', 'আন্নিয়ান' (২০০৫, তামিল) এবং ২০০৭ এর 'উন্নালে উন্নালে' (তামিল)। ২০০২ সালে তার তেলুগু চলচ্চিত্র জয়ম ভালো ব্যবসা করতে পেরেছিল এবং এটির মাধ্যমেই তার চলচ্চিত্রে পদচারণা শুরু হয়, পরিচালক তেজা তাকে এই চলচ্চিত্রে অভিনয় করার সুযোগ দেন।
সাদা মহারাষ্ট্রের একটি মুসলিম পরিবারে জন্ম নেন। তার বাবা একজন চিকিৎসক এবং মাতা একজন ব্যাংক কর্মকর্তা।
নরি কন্ট্রাক্টর
নারিম্যান জামসেদজী নরি কন্ট্রাক্টর (; ; জন্ম: ৭ মার্চ, ১৯৩৪) গুজরাতের গোদরা এলাকায় জন্মগ্রহণকারী বিশিষ্ট সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। পাশাপাশি ভারত দলকে টেস্ট ক্রিকেটে নেতৃত্বও দিয়েছেন। দলে তিনি মূলতঃ বামহাতি উদ্বোধনী ব্যাটসম্যান হিসেবে অংশগ্রহণ করতেন। এছাড়াও, ডানহাতে মিডিয়াম বোলিংয়ে পারদর্শিতা দেখিয়েছেন নরি কন্ট্রাক্টর।
প্রথম-শ্রেণীর ক্রিকেটে নাটকীয়ভাবে কন্ট্রাক্টরের সূচনা ঘটে ও প্রভূতঃ সফলতা পান। সকালের শুরুতেই গুজরাতের অধিনায়কের আঘাতপ্রাপ্তির ফলে তাঁকে গুজরাত ক্রিকেট দলের সদস্যরূপে অন্তর্ভূক্ত হন। অভিষেক খেলাতেই কন্ট্রাক্টর তাঁর উভয় ইনিংসে জোড়া শতক হাঁকান। এরফলে, আর্থার মরিসের পর দ্বিতীয় খেলোয়াড় হিসেবে এ সাফল্য লাভ করেন নরি কন্ট্রাক্টর। এরফলে, প্রথম-শ্রেণীর ক্রিকেটের শুরুতেই দূর্দান্ত প্রভাববিস্তারের প্রেক্ষিত দল নির্বাচকমণ্ডলীর দৃষ্টি আকর্ষণে সক্ষমতা দেখান।
২ ডিসেম্বর, ১৯৫৫ তারিখে নিউজিল্যান্ডের বিপক্ষে টেস্ট ক্রিকেটে অভিষেক ঘটে তাঁর। ১৯৫৯ সালে লর্ডসে স্বাগতিক ইংল্যান্ডের বিপক্ষে প্রথম ইনিংসের শুরুতেই ব্রায়ান স্ট্যাদামের বলে দুই উরুতেই আঘাত পান। তাস্বত্ত্বেও তিনি ৮১ রানের অনবদ্য ইনিংস উপহার দেন। ঐ বছরের শেষদিকে কানপুরে দ্বিতীয় ইনিংসে করেন ৭৪ রান। এরফলে ভারত সফরকারী অস্ট্রেলিয়ার বিপক্ষে তাদের ইতিহাসের প্রথম জয়ের সন্ধান পায়। ঐ সময়ে বামহাতি স্পিন বোলিংকারী অ্যালান ডেভিডসনের বলকে পুল করতে গিয়ে তাঁর ইনিংস থেমে যায়। নীল হার্ভে শর্ট লেগ অঞ্চলে অবস্থান করছিলেন ও তাঁর পায়ে লেগে বল শূন্যে উঠে ক্যাচে পরিণত হয়।
১৯৬১-৬২ মৌসুমে ইংল্যান্ডের বিপক্ষে ভারতের সিরিজ জয়ে নেতৃত্ব দেন নরি কন্ট্রাক্টর। একই মৌসুমে ওয়েস্ট ইন্ডিজের বিপক্ষে তিনি দলের অধিনায়কের দায়িত্ব পালন করেন। ৭ মার্চ, ১৯৬২ তারিখে ওয়েস্ট ইন্ডিজের বিপক্ষে সর্বশেষ টেস্টে অংশগ্রহণ করেন কন্ট্রাক্টর। ঐ টেস্টে গুরুতরভাবে আঘাতপ্রাপ্ত হলে তাঁর আন্তর্জাতিক ক্রিকেট জীবনের অকাল সমাপ্তি ঘটে। বার্বাডোস দলের বিপক্ষে খেলাকালীন তিনি গ্রিফিথের মুখোমুখি হয়েছিলেন। ঐ টেস্টে এক মুহুর্তের জন্য চার্লি গ্রিফিথের দিকে মনোনিবেশ ঘটান। তাঁর দ্বিতীয় ওভারের চতুর্থ ডেলিভারিটি প্যাভিলিয়নে অবস্থানকারী কোন একজনকে জানালা খুলতে সহায়তা করে। ঐ সময়ে সাইট স্ক্রিন ছিল না। আমিও শতভাগ ঐ ডেলিভারির দিকে নজর রাখতে পারিনি। বলটি আঘাতের ইঞ্চিখানেক পূর্বে এটি লক্ষ্য করি। কিন্তু এটি সত্য নয় যে, আমি শূন্য রানে আউট হয়েছি। কন্ট্রাক্টর তাঁর মাথার খুলির পিছন দিকে বিদ্যুৎগতিতে আঘাত অনুভব করেন ও ছয়দিন চেতনাবোধ থেকে দূরে থাকেন। সুস্থতার জন্য রক্ত সঞ্চালনের প্রয়োজন পড়ে।
ওয়েস্ট ইন্ডিজের অধিনায়ক ফ্রাঙ্ক ওরেল প্রথম ব্যক্তি হিসেবে রক্তদান করেন। কন্ট্রাক্টরের জীবন সচল হলেও এ ঘটনায় তাঁর খেলোয়াড়ী জীবনের অকাল সমাপ্তি ঘটতে বাধ্য করে। সাম্প্রতিক এক স্বাক্ষাৎকারে জানান যে, এ আঘাতের পর তিনি আর একটি টেস্টে অংশ নিতে চেয়েছিলেন। কিন্তু দর্শকেরা এ ঘটনা আর দেখতে চায় না। লক্ষ্যণীয় যে, ঐ সময়ে গুরুতরভাবে আঘাতপ্রাপ্তির বিষয়টিতে হেলমেটের প্রচলন ঘটেনি, যা বর্তমানে রয়েছে।
তাঁর খেলোয়াড়ী জীবনে কন্ট্রাক্টরকে ভারতীয় ক্রিকেটের সুপুরুষ হিসেবে বিবেচনা করা হতো। জানুয়ারি, ১৯৯৯ সালে সিমি গারেওয়ালের সাথে তামিলনাড়ুর সাবেক মূখ্যমন্ত্রী জয়ললিতা জানিয়েছিলেন যে, বিদ্যালয়ের ছাত্রী থাকা অবস্থায় তিনি কন্ট্রাক্টরকে মনে-প্রাণে ভালোবাসার বন্ধনে আবদ্ধ হতে চেয়েছিলেন।
বর্তমানে কন্ট্রাক্টর মুম্বইয়ে বসবাস করছেন। সেখানে তিনি ইন্ডিয়া একাডেমি ক্রিকেট ক্লাবে প্রশিক্ষণের দায়িত্বে রয়েছেন। ২০০৭ সালে সি.কে. নায়ড়ু আজীবন সম্মাননা পুরস্কার লাভ করেন তিনি।
বিবেক (অভিনেতা)
বিবেক হচ্ছেন একজন ভারতীয় তামিল চলচ্চিত্র অভিনেতা যিনি মূলত কমেডি চরিত্রে অভিনয় করেন। তাকে তামিল ফিল্ম ইন্ডাস্ট্রির খ্যাতনামা পরিচালক কে বলচন্দ মানাদিল উরুদি ভেন্ডুম (১৯৮৭) এর মাধ্যমে ফিল্ম জগতে নিয়ে আসেন। তামিলনাড়ুর সত্যবামা বিশ্ববিদ্যালয় বিবেককে অনারারী ডক্টরেট সম্মানে ভূষিত করেছে তার চলচ্চিত্রে অভিনয়ের জন্য। বিবেক টেলিভিশনে অনেক খ্যাতিমান ব্যক্তিত্বের সাক্ষাৎকার নিয়েছেন যেমনঃ এ পি জে আব্দুল কালাম, রজনীকান্ত এবং এ আর রহমান।
প্যারিস বন্দর
প্যারিসের স্বায়ত্তশাসিত বন্দর (ফরাসি: "পোর্ট অটোনোম ডি প্যারিস") 1970 সালে প্রতিষ্ঠিত ফ্রান্সের একটি পাবলিক প্রতিষ্ঠান। এর উদ্দেশ্য হল ৭০ টি স্থানে বাণিজ্যিক যানবাহন নির্মাণ, বজায় রাখা এবং পরিচালনা করা ইল্-দ্য-ফ্রঁস এর মধ্যে। এটি ডুসবুর্গের পরে ইউরোপের দ্বিতীয় বৃহত্তম অভ্যন্তরীণ বন্দর।
ভিয়েনা বন্দর
ভিয়েনার বন্দর হল অস্ট্রিয়ান নদীর বৃহত্তম বন্দর এবং ড্যানুয়েব নদীতে বৃহত্তম বন্দরগুলির একটি, যার মোট বার্ষিক ট্র্যাফিক ক্ষমতা ১২ মিলিয়ন টন পন্য।
২০০৭ সালে ভিয়েনা বন্দর ১,২০,০০,০০০ টন কার্গো এবং ৩,২৩,০০০ টিইইউ- কন্টোইনার পরিবহন করে এটি অস্ট্রিয়ার সর্বাধিক ব্যস্ত কার্গো এবং কন্টেইনার বন্দর এবং সেন্ট্রাল ইউরোপের বৃহত্তম বন্দর হিসাবে পরিচিত।
টার্মিনালটি ২০০০ সালে খোলা হয়েছিল এবং এর ৬০,০০০ মিটারের একটি স্টোরেজ এলাকা রয়েছে।
কার টার্মিনালটি মধ্য ইউরোপের বৃহত্তম গাড়ি টার্মিনাল মধ্যে একটি, নতুন গাড়ি আমদানি করা হয় এবং ১৬০,০০০ মিলিমিটার প্লটভূমিতে একসঙ্গে ১০,০০০ টি গাড়ির থাকতে পারে।
সাধারণ কার্গো টার্মিনালের ২,৬০,০০০ মিটারের একটি স্টোরেজ এলাকা রয়েছে।
যাত্রী টার্মিনাল ভিয়েনা বন্দরের ডেনুব নদীতে বৃহত্তম যাত্রী টার্মিনালগুলির মধ্যে একটি; ২০০৭ সালে এটি ৩০৫,০০০ যাত্রী পরিচালনা করে।
লারফ্রানকোনি সেতু
লারফ্রানকোনি সেতু (স্লোভাক: সর্বাধিক ল্যাফ্রানকোনি, পূর্বে সর্বাধিক মোলেডেজ বা যুব সেতু) একটি ডি২ মোটরওয়ে অবস্থিত স্লোভাকিয়া, ব্রাতিস্লাভাতে একটি কংক্রিট মোটরওয়ে সেতু। এটি ১৯৮৫-১৯৯১ সালে নির্মিত হয়েছিল, ১৯৯০ সালে এটি ডানে অর্ধেক এবং ১৯৯২ সালে বাকি ছিল। এটি ৭৬৬ মি লম্বা (অ্যাক্সেস ভিজুয়ডেটের সাথে ১১৩৪ মিটার) এবং একটি ৩০ মিটার চওড়া চার লেনের রাস্তা রয়েছে। সাইকেল চালক ও পথচারীদের জন্য লেন রয়েছে। এটি ড্যানুয়েব নদীকে অতিক্রম করে।
ভোদ্রিক নদী
ভোদ্রিক নদী (হাঙ্গেরিয়ান: ভোদ্রিক, জার্মান: ওয়েড্রিট্জ) দক্ষিণ-পশ্চিম স্লোভাকিয়াতে ১৭ কিলোমিটার দীর্ঘ একটি ছোট নদী, যা প্রায় সমুদ্রসমতল থেকে ৪৫০ মিটার উচ্চতায় লিটল কারপাথিয়ান পর্বতমালায় উৎপন্ন হয় এবং রাজধানী ব্রাতিস্লাভা মাধ্যমে ডেন্যুয়বে প্রবেশ করে।
নদীটি ব্রাতিস্লাভা বন পার্কের মধ্য দিয়ে যায় এবং কার্লোভা ভেস বারোতে ডেনুবে প্রবেশ করে।নদী বরাবর কিছু এলাকা ন্যাচার ২০০০-এর অংশ। এটা স্লোভাকিয়া মধ্যে কয়েকটি নদী সরাসরি ডেনুয়েব মধ্যে প্রবাহিত হয়।
ভোদ্রিক প্রবাহ বেসিনের প্রাণী ও উদ্ভিদ গুলি বিরল এবং বিপন্ন প্রজাতিতে অন্তর্ভুক্ত।
উত্তর রাঙ্গুনিয়া উচ্চ বিদ্যালয়
উত্তর রাঙ্গুনিয়া উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার রাঙ্গুনিয়া উপজেলার লালানগর ইউনিয়নে অবস্থিত।
১৯৪২ সালে বিদ্যালয়টি প্রতিষ্ঠিত হয়। ১৯৪৭ সালে কলিকাতা বিশ্ববিদ্যালয় থেকে স্বীকৃতি লাভ করে।
বিদ্যালয় পরিচালনার জন্য ১২ জন বিশিষ্ট একটি পরিচালনা পরিষদ রয়েছে।
বিদ্যালয়ের প্রধান শিক্ষক জনাব মোহাম্মদ লিয়াকত আলী।
বিদ্যালয়ের মূল ভবনটি একটি 'L' আকৃতির দ্বিতল ভবন। বিদ্যালয়ের সামনে একটি খেলার মাঠ রয়েছে।
এ প্রতিষ্ঠানে সহ-শিক্ষা ব্যবস্থা রয়েছে। বর্তমানে ছয় শতাধিক শিক্ষার্থী এ বিদ্যালয়ে অধ্যয়নরত আছে।
২০১৭ সালের এসএসসি পরীক্ষায় পাশের হার ৮৭%। ৪ জন পরীক্ষার্থী জিপিএ ৫ অর্জন করেছে।
সুস্মিতা পাত্র
সুস্মিতা পাত্র ভারতবর্ষের একজন রবীন্দ্রসঙ্গীত শিল্পী। বর্তমান সময়ে তিনি একনিষ্ঠ ভাবে রবীন্দ্রসঙ্গীতের চর্চা করে চলেছেন।
ভারতবর্ষের বিভিন্ন স্থান ছাড়াও বাংলাদেশে তিনি রবীন্দ্রসঙ্গীত পরিবেশন করেছেন। রবীন্দ্র আকাদেমী ও বাংলাদেশ জাতীয় যাদুঘরের যৌথ আয়োজনে সুফিয়া কামাল মিলনায়তনে তিনি এমনই এক অপূর্ব রবীন্দ্র-সন্ধ্যার উপহার দেন যে, শ্রোতাদের অনুরোধে বাংলাদেশ থেকে দুখানি আলবাম প্রকাশে অঙ্গীকার বদ্ধ হয়েছিলেন। সেই আলবামদুটি হল - 'হৃদিমাঝারে'(২০১৬) ও 'লিখন তোমার' (২০১৭)। সেই রবীন্দ্রসন্ধ্যায় তাঁর রবীন্দ্রসঙ্গীত পরিবেশনের কথা বাংলাদেশের জনপ্রিয় প্রিন্ট ও ভিস্যুয়াল মিডিয়াতেও প্রচারিত হয়।
ভারতবর্ষ থেকে প্রকাশিত তাঁর জনপ্রিয় আলবামগুলি হল-
অরুণ আলোকে,
অবেলায় (২০১১),
নয়নে সাজায়ে (২০১৫),
কণ্ঠে তন্ত্রে রবি সুর (২০১৬),
যা হবার তা হবে (২০১৭),
তুমি কিছু দিয়ে যাও (২০১৭)
রাগসঙ্গীত-প্রধান কয়েকটি গানকে, প্রখ্যাত সরোদবাদক পণ্ডিত দেবজ্যোতি বোসের সরোদের সঙ্গে যুগলবন্দী করে সুস্মিতা পাত্রের আলবাম 'কণ্ঠে তন্ত্রে রবি-সুর' আলবামটি বিশেষ আদৃত। সম্পূর্ণ টপ্পা অঙ্গের গান নিয়ে আলবাম - 'হৃদিমাঝারে' ও 'যা হবার তা হবে' টপ্পা প্রেমী শ্রোতাদের কাছে সম্পদ।
তাঁর রবীন্দ্রসঙ্গীত শিক্ষার হাতেখড়ি শ্রী ভরত চন্দ্র জানার কাছে। পরবর্তীকালে শ্রী চণ্ডীদাস মালের কাছে টপ্পা অঙ্গের গানের চর্চা করেন। তারপর, রবীন্দ্রভারতীর কৃতী ছাত্রী হিসেবে রবীন্দ্রসঙ্গীতে পাঠ নেওয়া ছাড়াও শ্রীমতী সুচিত্রা মিত্রের তত্ত্বাবধানে 'রবিতীর্থ' শিক্ষায়তনে ও পরবর্তীকালে শ্রীমতী শ্রাবণী সেনের কাছেও রবীন্দ্রসঙ্গীতের শিক্ষা করেছেন।
অল্পশ্রুত রবীন্দ্রসঙ্গীতের চয়ন ও টপ্পা অঙ্গের রবীন্দ্র-গানে বিশেষ পারদর্শীতা বর্তমান সময়ে তাঁর এক স্বতন্ত্র শ্রোতাকুল গড়ে উঠতে সাহায্য করেছে।
আখতার সাদমানী
আখতার সাদমানী (২ জানুয়ারি ১৯৩৪ - ৩০ ডিসেম্বর ২০০৩) ছিলেন একজন বাঙালি সঙ্গীতশিল্পী এবং সঙ্গীত পরিচালক। তিনি উপমহাদেশের প্রখ্যাত ভারতীয় শাস্ত্রীয় সঙ্গীত শিল্পী। সঙ্গীতে তার অবদানের জন্য বাংলাদেশ সরকার তাঁকে ২০১১ সালে মরণোত্তর একুশে পদকে ভূষিত করে।
সাদমানী ১৯৩৪ সালের ২ জানুয়ারি ঢাকায় জন্মগ্রহণ করেন। তবে তিনি বেড়ে ওঠেন কলকাতায়। তার পিতা আকবর আলী তাকে সঙ্গীতের সাথে পরিচয় করিয়ে দেন। দশ বছর বয়সে তিনি ববি দানিয়েলের কাছে সঙ্গীতের তালিম নেন। ১৯৫৫ সালে ববি দানিয়েল তাকে সঙ্গীতজ্ঞ ওমর খানের কাছে নিয়ে যান। পরে তিনি ওমর খানের কাছে সঙ্গীতের তালিম নেন।
১৯৫৭ সালে ওমর খান তাকে ইন্দো ঘরানার সঙ্গীতজ্ঞ আমির খাঁর কাছে নিয়ে যান। তার পর থেকে তিনি আমির খাঁর কাছে সঙ্গীতের তালিম ও উপদেশ নিতে থাকেন। তিনি আমানত আলী, ফতেহ আলী, মঞ্জুর হুসেন খান এবং ফয়েজ মোহাম্মদের কাছ থেকে খেয়াল এবং জহিরুদ্দিন দগর ও ফয়েজুদ্দিন দগরের কাছ থেকে ধ্রুপদ গানের তালিম নেন।
১৯৬১ সালে সাদমানী পূর্ব পাকিস্তানে ফিরে আসেন এবং ঢাকার পাকিস্তান বেতারে নিজস্ব শিল্পী হিসেবে যোগ দেন। ১৯৬৬ সালে তিনি বাংলাদেশ বেতারের সঙ্গীত পরিচালক পদে অধিষ্ঠিত হন। ১৯৮০ সালে তিনি "সুর রং একাডেমি অব ক্লাসিক্যাল মিউজিক" প্রতিষ্ঠা করেন। এই একাডেমিটি বাংলাদেশে হিন্দুস্তানি শাস্ত্রীয় সঙ্গীতের জন্য প্রতিষ্ঠিত প্রথম একাডেমি।
সাদমানীর এক পুত্র আসিফ আখতার এবং এক কন্যা মিলি আখতার সাদমানী। সাদমানী ২০০৩ সালে ৩০ ডিসেম্বর হৃদরোগে আক্রান্ত হয়ে মৃত্যুবরণ করেন।
সোনারগাঁও উচ্চ বিদ্যালয়
সোনারগাঁও উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার রাঙ্গুনিয়া উপজেলার দক্ষিণ রাজানগর ইউনিয়নের সোনারগাঁও গ্রামে অবস্থিত।
১৯৬৯ সালে বিদ্যালয়টি প্রতিষ্ঠিত হয়।
বিদ্যালয় পরিচালনার জন্য ১২ জন বিশিষ্ট একটি পরিচালনা পরিষদ রয়েছে।
বিদ্যালয়ের প্রধান শিক্ষক জনাব মোহাম্মদ গিয়াস উদ্দীন।
বিদ্যালয়ের মূল ভবনটি একটি দ্বিতল ভবন। বিদ্যালয়ের সামনে একটি খেলার মাঠ রয়েছে।
এ প্রতিষ্ঠানে সহ-শিক্ষা ব্যবস্থা রয়েছে। বর্তমানে চার শতাধিক শিক্ষার্থী এ বিদ্যালয়ে অধ্যয়নরত আছে।
২০১৭ সালের এসএসসি পরীক্ষায় পাশের হার ৯০.৫৭%। ১ জন পরীক্ষার্থী জিপিএ ৫ অর্জন করেছে।
লোগান পল
লোগান আলেকজান্ডার পল (জন্ম এপ্রিল ১, ১৯৯৫) একজন মার্কিন সামাজিক যোগাযোগের মাধ্যমে বিনোদনকারী এবং অভিনেতা। তিনি প্রথম ইন্টারনেটে তার ভাইন ভিডিও দিয়ে খ্যাতি অর্জন করেন, সেগুলোয় অ্যাথলেটিক পল নিজেকে শারীরিক কৌতুকে জড়িত করেন ,যার মধ্যে স্লাপস্টিক প্রেটফল এন্ড পাবলিক স্পিলট্স অন্যতম।
পল পরে নিজেকে টেলিভিশন ধারাবাহিক এবং সিনেমায় অভিনয়ে যুক্ত করেন। তার টেলিভিশন কাজের মধ্যে ঘটনাবহুল নাটকে অতিথি-শিল্পী হিসেবে অভিনয় অন্যতম। এর মধ্যে "", এবং কমেডি ধারাবাহিকের মধ্যে "উইয়ার্ড লোনার্স" অন্যতম। তার সিনেমার কাজের মধ্যে ডিস্টোপিয়ান কথা সাহিত্যের ইউটিউব রেড সিনেমা"দ্য থিনিং", এবং প্রাপ্ত বয়স্ক কমেডি "এয়ারপ্লেন মোড" অন্যতম।
তার ইউটিউব চ্যানেলগুলোর নাম হল লোগান পল ভ্লগস এবং দ্য অফিসিয়াল লোগান পল।
লোগান আলেকজান্ডার পলের জন্ম এপ্রিল ১,১৯৯৫ সালে আমেরিকার ওহাইয়ো শহরে। তার পিতা-মাতা, গ্রেগরি এ্যালেন পল এবং পামেলা এ্যান পল। তিনি ওহাইয়ো শহরে তার ছোট ভাই , জেইকের সাথেই বেড়ে ওঠেন, পল প্রথমে তার ইউটিউব চ্যানেল "য্যুশ" এর জন্য ইন্টারনেট ভিডিও তৈরী করতে শুরু করেন, তখন তার বয়স ছিল মাএ ১০ বছর। 
পল ওহাইয়োর ওয়েস্টলেক হাই স্কুলে ভর্তি হন, যেখানে স্ব-বর্ণিত "অ্যাড্রেনালাইন জাঙ্কি" যা একটিপ্লেইন ডিলার ছিল, অল-ষ্টার লাইনবেকার হন ৬২ সোলার, ১,৪০০ ইয়ার্ড এবং ১৮ টি টাচসাইডের দৌড়ানোর পর। তিনি রাজ্য কুলিং টুর্নামেন্টে পঞ্চম স্থান লাভ করেন। 
যখন তিনি কলেজে যাওয়ার যোগ্যতা অর্জন করেন, তখন তার ইউটিউব চ্যানেলে পরিমিত মাত্রার অনুসরণকারী অর্জন করে। তিনি ওহাইয়ো বিশ্ববিদ্যালয়ে ভর্তি হন, ২০১৪ সালের পূর্বে যখন তিনি বিশ্ববিদ্যালয়ে পড়া বন্ধ করে দিয়ে লস অ্যাঞ্জেলেস,নিজেকে একজন নিজেকে একজন সামাজিক যোগাযোগ মাধ্যম বিনোদনকারী হিসেবে আত্বপ্রকাশ করার সিদ্ধান্ত গ্রহন করেন, এবং অন্য ভাইন স্টারদের সাথে লস অ্যাঞ্জেলেসের একটি কম্পেক্স এপার্টমেন্টে চলে আসেন। ল.
পল একজন তারকা হিসেবে খ্যাতির শীর্ষে উঠেন ইন্টারনেটের ভিডিও শেয়ারিং সার্ভিস ভাইনের মাধ্যমে। ২০১৪ সালের ফেব্রুয়ারী মাসে বিভিন্ন সামাজিক যোগাযোগ মাধ্যমে তার অনুসরণকারীর পরিমান ৩.১ মিলিয়ন ছাড়িয়ে যায়। এপ্রিল ২০১৪ এর মধ্যে তিনি শুধুমাত্র টুইটারেই ১০৫,০০০ জন অনুসারী অর্জন করেন, এছাড়া ইন্সট্রাগ্রামে তার অনুসারীর সংখ্যা ছিল ৩৬১,০০০ জন, তার ফেইসবুক পেজে লাইকের সংখ্যা ছিল ৩১.০০০ এবং ইউটিউব চ্যনেলে সাবস্ক্রাইবার ছিল ১৫০,০০০ টি। তার ভাইনের কাজ নিয়ে করা একটা ইউটিউব সংকলন ভিডিও যা আপলোড করার প্রথম সপ্তাহে ৪ মিলিয়ন বারের বেশি দেখা হয়েছিল। ২০১৫ সালে তার নাম ভাইনের দশম প্রভাবশালী ব্যাক্তিত্বের তালিকায় স্থান পায় , এবং তার ৬ সেকেন্ড ভিডিও যা তাকে হাজার হাজার ডলার ইউএসডি বিজ্ঞাপিত আয় হিসেবে আয় করেন। অক্টোবরের মধ্যেই শুধু তার ফেইসবুক ভিডিও গুলো ৩০০ মিলিয়নের বেশি বার দেখা হয়েছিল।
পল প্রতিদিনই তার ইউটিউবের ভ্লগে ভিডিও পোষ্ট করে থাকেন যেগুলোয় তাকে বিভিন্ন চ্যালেঞ্জের মুখোমুখি হয়ে পারফর্ম করতে দেখা যায়, আবার তার আরেকটি ইউটিউব চ্যানেল,দ্য অফিসিয়াল লোগান পল, যেখানে তিনি শর্ট ফিল্ম পোষ্ট করে থাকেন।
পল বিভিন্ন বিজ্ঞাপন কেম্পেইনে যুক্ত ছিলেন, এর মধ্যে হেইন্স, পেপসিকো এবং এইচ.বি.ও অন্যতম ছিল।
২০১৫ সালের অক্টোবর থেকে পল হলিউড এন্ড ভাইন এর হলিউড, ক্যালিফোর্নিয়ার একই ফ্লাটে বাসবাস করে আসছেন যেখানে তার সহকর্মী সামাজিক যোগাযোগ মাধ্যম তারকারাও থাকেন। যার মধ্যে রয়েছেন আমান্ডা কার্নি, যুয়ানপা জুরিতা, এবং এন্ড্রিউ বেচেলার, যারা তাদের একে অপরের ভিডিওতে সহযোগিতা করে থাকেন।
পিটিভি ওয়ার্ল্ড
পিটিভি ওয়ার্ল্ড একটি পাকিস্তানী ২৪ ঘন্টা সম্প্রচাররিত ইংরেজী ভাষার সংবাদ চ্যানেল। চ্যানেলটি পাকিস্তান টেলিভিশন কর্পোরেশন মালিকানাধিন। ২৩ শে জানুয়ারি ২০১৩ তারিখে পাকিস্তানের প্রাক্তন রাষ্ট্রপতি আসিফ আলী জারদারি পিটিভি ওয়ার্ল্ড উদ্বোধন করেন। এটি রাষ্ট্রীয় মালিকানাধীন চ্যানেল হিসেবে বিভিন্ন প্রকার অনুষ্ঠানমালা সম্প্রচার করা হয়ে থাকে:
অষ্টমুদি হ্রদ
ভারতের কেরালা রাজ্য কুলাম জেলার অষ্টমুমি হ্রদ (অষ্টামুডিও কৈল), দেশের সর্বাধিক পরিদর্শন ব্যাকওয়াটার এবং হ্রদ।এটি একটি অনন্য জলাভূমি ইকোসিস্টেম এবং একটি বড় খেজুরের আকৃতির (এছাড়াও অক্টোপাস-আকৃতির) জলের অংশ রয়েছে, যা দেশের ভেম্বানডেটিউরিটি ইকোসিস্টেমের আকার মাত্র দ্বিতীয়। অষ্টমুডিওমিন্স 'আট কনন্ড' (অষ্টা: 'আট'; মুডি: কানাইড ') স্থানীয় মওদুদ ভাষার ভাষায়। নামটি তার একাধিক শাখাগুলির সঙ্গে হ্রদ এর ভূসংস্থান নির্দেশক। এই হ্রদটিকে কেরালার পশ্চিমাঞ্চলের গেটওয়ে বলা হয় এবং এটি তার হাউসোট এবং ব্যাকওয়াটার রিসর্টগুলির জন্য সুপরিচিত। জলাভূমি সংরক্ষণ এবং টেকসই ব্যবহারের জন্য রামসার কনভেনশন দ্বারা নির্ধারিত হিসাবে আন্তর্জাতিক জলবায়ুগুলির তালিকায় অন্তর্ভুক্ত অষ্টমুদি জলাভূমি। 
হ্রদ এবং তার চারপাশের খালের উভয় তীর, নারকেল শাখাসমূহ এবং শহর ও গ্রামের সাথে সংযুক্ত খর্জুর বৃক্ষের সাথে তুলনা করা হয়।কোল্লাম, (পূর্বে কুইন) হল একটি গুরুত্বপূর্ণ ঐতিহাসিক বন্দর শহর যা হ্রদটির ডান তীরে অবস্থিত।কোল্লাম বোট ক্লাব দ্বারা কোল্লাম থেকে আলপ্পুজ পর্যন্ত নৌকা চালানো হয় এবং এই রাস্তা দিয়ে অনেকগুলি শহরে এবং গ্রামগুলিতে পরিবহণের সুযোগ প্রদান করে।বিলাসবহুল বাড়িবটগুলিও হ্রদে কাজ করে।নৌকা যাত্রা একটি ৮ ঘন্টা ভ্রমণ, হ্রদ, খাল ও পানি দ্বারা বাঁধিত গ্রামগুলির মাধ্যমে বাতাস এবং অষ্টমুডি লেকের পশ্চাদ্ধাবনকারীদের সৌন্দর্যের সম্পূর্ণ প্রকাশ।মালেয়ালিতে চেওলা ভ্যালা নামে চীনা মাছ ধরা জাল স্থানীয় মৎসকন্যা দ্বারা ব্যবহার করা হয় এবং জলপথের পাশে একটি সাধারণ দৃশ্য।
হ্রদ এবং তার তীরে কোল্লাম এবং কনজিওমে নেন্দাকারা বন্দর শহর কাঁচা পণ্য ও প্রক্রিয়াকরণ শিল্পের পাশাপাশি সামুদ্রিক পণ্য শিল্পের রাষ্ট্রীয় বাণিজ্য ও বাণিজ্যের জন্য একটি মাধ্যম সরবরাহ করে।
হ্রদ মাছ ধরার কাছ থেকে ঘনিষ্ঠ ব্যক্তিদের জন্য জীবিকা উৎস, কুঁড়ি উত্পাদন এবং অভ্যন্তরীণ নেভিগেশান সেবা জন্য নারকেল কুচি।
২০১৪ সালে, অষ্টমুদি হ্রদ ক্ল্যাম গভর্নিং কাউন্সিল তাদের টেকসই ক্ল্যাম মাছ ধরার জন্য ভারতের প্রথম মেরিন স্টুয়ার্ডশিপ কাউন্সিলের প্রত্যয়িত মৎস্যশিল্প হয়ে ওঠে।
হ্রদ এবং তার আশপাশের জীবন অনেক শিল্পী ও লেখকদের অনুপ্রাণিত করেছে।বিখ্যাত কবি তিরুনাথল করুণাচরণের অনেক কবিও ছিলেন, যিনি জন্মগ্রহণ করেন এবং তার তীরগুলিতে উদ্বুদ্ধ হন।
জাহেদুর রহিম
জাহেদুর রহিম (১৯৩৫ - ১৮ জুন, ১৯৭৮) ছিলেন বাঙালি রবীন্দ্র সঙ্গীত শিল্পী। তিনি "আমার সোনার বাংলা" গানটিকে জনপ্রিয় করে তুলেন। ১৯৭২ সালে তার প্রথম রবীন্দ্র সঙ্গীতের রেকর্ড বের হয়। সঙ্গীতে অবদানের জন্য তিনি ২০০০ সালে মরণোত্তর বাংলাদেশ সরকার প্রদত্ত জাতীয় সম্মান একুশে পদকে ভূষিত হন।
রহিম ১৯৩৫ সালে তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) বগুড়া জেলায় জন্মগ্রহণ করেন। তার পৈতৃক নিবাস ছিল পাবনা জেলার শাহজাদপুর উপজেলার লোচনাপাড়া গ্রামে। তার পিতা আবদুর রহিম। জাহেদুরের ডাক নাম ছিল বাবু। ১৯৫৭ সালে তিনি ঢাকা বিশ্ববিদ্যালয় থেকে বাণিজ্যে স্নাতক ডিগ্রি অর্জন করেন।
রহিমের কর্মজীবনের শুরু হয় প্রথমে ফিলিপস কোম্পানিতে। পরে শিক্ষা বিভাগে চাকরিতে যোগদান করেন। কিন্তু সঙ্গীতে আগ্রহ বৃদ্ধি পাওয়ায় তিনি শেষপর্যন্তু সঙ্গীতজগতেই প্রবেশ করেন। তাঁর সঙ্গীত শিক্ষার শুরু ছিলেন আতিকুল ইসলাম। বুলবুল ললিতকলা একাডেমিতে তিনি আতিকুল ইসলামের নিকট রবীন্দ্রসঙ্গীতের তালিম নেন। ১৯৬১ সালে এই একাডেমি থেকে কৃতিত্বের সঙ্গে পাস করেন। পরে তিনি একাডেমিতেই শিক্ষকতা করেন। তিনি রবীন্দ্রনাথ ঠাকুরের "শ্যামা" ও "চন্ডালিকা" নৃত্যনাট্যের কণ্ঠ সঙ্গীতে অংশ নিয়ে পরিচিতি লাভ করেন। তিনি সাংস্কৃতিক সংগঠন ছায়ানট প্রতিষ্ঠায় গুরুত্বপূর্ণ ভূমিকা পালন করেন। পরে তিনি ছায়ানট, অগ্নিবীণা, মূর্ছনা, আলতাফ মাহমুদ সঙ্গীত নিকেতন, নজরুল পরিষদসহ আরও কয়েকটি সঙ্গীত বিদ্যালয়েও শিক্ষকতা করেন।
১৯৭২ সালে তার গাওয়া রবীন্দ্রসঙ্গীতের প্রথম রেকর্ড প্রকাশিত হয়। রহিম ১৯৭৩ সালে বাংলাদেশ বেতার ঢাকা কেন্দ্রে সঙ্গীত প্রযোজক হিসেবে যোগ দেন। ১৯৭৫ সালে তিনি বাংলাদেশ সাংস্কৃতিক দলের প্রতিনিধি হিসেবে রাশিয়া ও ভারত সফরে যান। ১৯৭৭ সালের ১৫ ডিসেম্বর পর্যন্ত তিনি বাংলাদেশ বেতারের নিজস্ব শিল্পী হিসেবে কর্মরত ছিলেন। ১৯৭৭ সালের ১৬ ডিসেম্বর তৎকালীন সামরিক সরকার তাঁকে সেই পদ থেকে অব্যাহতি দেয়।
রহিম ১৯৭৮ সালের ১৮ জুন ঢাকায় মৃত্যুবরণ করেন।
কীট-কাম
কীট-কাম, Formicophilia, একধরনের কীটপতঙ্গ জাতীয় প্রাণীনির্ভর যৌনবিকৃতি, যাতে শরীরের উপর কোন কীট বা পতঙ্গের হেঁটে যাওয়া বা কুটকুট করে কামড়ানোর মাধ্যমেই যৌন উত্তেজনা বা আগ্রহ তৈরি হয়। এই যৌনবিকৃতিতে  প্রায়শই যৌনাঙ্গে কীটপতঙ্গ রেখে দিয়ে উত্তেজনা পাওয়ার চেষ্টা করা হয়, তবে শরীরের অন্যান্য জায়গাও উত্তেজনার কেন্দ্র হতে পারে। এর পিছনে উদ্দেশ্য হিসেবে থাকতে পারে সুড়সুড়ি, জ্বালাপোড়া, অথবা মনস্তাত্ত্বিক যন্ত্রণার লাঘব হওয়া। ১৯৮৬ ইং সনে ল্যাটিন "ফর্মিকা (formica)" (পিঁপড়া)এবং "ফিলিয়া" ("philia")(ভালবাসা)-কে একত্রিত করে এই শব্দটি চালু করেন রাতনিন দেওয়ারাজা (Ratnin Dewaraja) এবং জন মানি (John Money)।
আসানসোল মহানগর অঞ্চল
আসানসোল মহানগর অঞ্চল বা "বৃহত্ত আসানসোল" () হল ভারতের একটি মহানগর।এইটি দেশের ৩৯ তম বৃহত্ত মহানগর এবং পশ্চিমবঙ্গের মধ্যে দ্বিতীয় বৃহত্তম ও পূর্ব ভারতের ৪র্থ বৃহত্ত মহানগর।
২০১১ সালের আদমশুমারি রিপোর্টের ভিত্তিতে গঠিত মহানগর এলাকায় আসনসোল মিউনিসিপাল কর্পোরেশন (এএমসি), 3 টি পৌরসভা, কিছু পঞ্চায়েত এবং পঞ্চায়েতের অংশ রয়েছে।তিনটি পৌরসভা হচ্ছে রানিগঞ্জ, কুলতি ও জামুরিয়া।
শেখ হাসিনার প্রথম মন্ত্রীসভা
১৯৯৬ সালের সাধারণ নির্বাচনের পর জাতীয় সংসদের ৭তম আইন-সভার অধিবেশন প্রথম হাসিনা মন্ত্রিসভার সরকার গঠিত হয় এবং ১৫ জুলাই, ২০০১ তারিখে এই মন্ত্রীসভার সমাপ্তি ঘটে।।
এয়ারব্লু এয়ারলাইন
এয়ারবলু লিমিটেড একটি পাকিস্তানী বেসরকারি স্বল্প খরচের বিমান পরিবহন সংস্থা। এর প্রধান কার্যালয় ইসলামাবাদ স্টক এক্সচেন্জ ভবনের বারো তলায় অবস্থিত| এয়ারবলু পাকিস্তানি গন্তব্যস্থল ছাড়াও ওমান, সৌদি আরব, সংযুক্ত আরব আমিরাতে আন্তর্জাতিক গন্তব্যস্থলের উদ্দেশ্যে ফ্লাইট পরিচালনা করে।
এই আইরলিনের স্থাপনা 2003 বর্ষে হয়এবং 18 জুন 2004 বর্ষেতিনটিইজারাএয়ারবাস A320 -200 বিমানদিয়েযাত্রাশুরুকরাহলো |এইবিমানপ্রতিদিনতিনটিবিমানকরাচী-লাহোরবাকরাচী -ইসলামাবাদেপরিচালনাকরতো2|জাফরুল্লাহখানজামালী, যিনিতখনকারপাকিস্তানেরপ্রধানমন্ত্রীছিলেন, এইআইরলিনেরউদ্বোধনকরেছেন |প্রথমবছরেএইআইরলিনেতাখুবজনপ্রিয়হয়েওঠে3|
এটিপাকিস্তানেরপতাকাবাহীপলিস্তানইন্টারন্যাশনালএয়ারলাইন্সএবংআরদুটিডেসারকারীআইরলিনেসেরপ্রতিদ্বন্দ্বীহয়েউঠেছে|এয়ারবলুএয়ারলাইনপ্রথমবছরে 90 % লোডফ্যাক্টরদিয়ে 400,000 এরওবেশিযাত্রীউড়িয়েছে4|এইএয়ারলাইনপেশাওয়ার, কতটাবানাবাবশাহশুধুআরওপাকিস্তানীশহরেবিমানপরিচালনাকরে|এইএয়ারলাইনটা১৪অগাস্ট 2005 সালেনিজেরপ্রথমআন্তর্জাতিকফ্লাইটকরাচীথেকেদুবাইপযন্তশুরুকরলো|জুন4,2007 সালেএয়ারবলুনিজেরএয়ারবাস A321 ব্যবহারকরেম্যানচেস্টারেরউদ্বোধনীফ্লাইটশুরুকরেছে|2014 বর্ষেলাহোরথেকেলন্ডনস্তনস্টেডপযন্তফ্লাইটচালুকরারপরিকল্পনাছিল|
এয়ারবলুনিজেরএইএটিএকোডজুন 2012 বর্ষে ED থেকে PA করলো|বছর 2011 এএইএয়ারলাইনইস্তানবুলপযন্তফ্লাইটসেবাসাবিহাগোকচেনএয়ারপোর্টদিয়েশূরুকরলো|
আগস্ট 2016 অনুযায়ীএয়ারব্লুটিনিম্নলিখিতগন্তব্যস্থলগুলিতেকাজকরে|তালিকাএছাড়াওপ্রাক্তনরুটঅন্তর্ভুক্ত|
সমস্তবিমানেরইকোনমিকেবিনে 3 বই 3 লেআউটরয়েছেএবংওভারহেডভিডিওস্ক্রিনওদেয়াহয়েছে|আগেএয়ারব্লুসঞ্চালিতবিমানগুলিতেবিসনেসক্লাসবিভাগছিল,কিন্তুবহির্মুখীঅর্থনৈতিককারণগুলিরজন্নওটাব্যাডদেয়াহলো|
এয়ারব্লুপাকিস্তানেরপ্রথমএয়ারলাইনযেএ-টিকেটিং,ওয়্যারলেসচেক-ইনবাসেলফচেক -ইনকিয়স্কএরসুবিধেউপলব্ধকরায়|এইএয়ারলাইনটাস্বরেটিকেটবিতরণসিস্টেমওব্যবহারকরে| 
এয়ারব্লুআইরলিনেরফ্রেকুয়েন্টফ্লায়ারপ্রোগ্র্যামটা "ব্লুমাইলস" বলাহয়| যাত্রীরাপ্রথমেপ্রাথমিকপর্যায়েশূরুকরতেপারে|তারজন্নসিগণউপবিনামূল্যেআছে|যাত্রীযথেষ্টমাইলউপার্জনকরতেপারলেব্লুকার্ডবাপ্ল্যাটিনামকার্ডেআপগ্রেডহতেপারে|মে 2009 বর্ষেএইএয়ারলাইনফয়সালব্যাংকারসাথেমৈত্রীবন্ধনকরেযাত্রীদেরক্রেডিটকার্ডসউপলব্ধকরায়|
নভেম্বর 2008 সালেএয়ারব্লুনিজেরপ্রিমিয়ামলাউঞ্জেকরাচিরজিন্নাহইন্টারন্যাশনালএয়ারপোর্টেউদ্বোধনকরেছে |এইলাউঞ্জেটাব্লুলাউঞ্জেইন্টারন্যাশনালেরনামেজানাযেত বিসনেসক্লাসযাত্রী, ক্রেডিটকার্ডহোল্ডাররাবাবিশেষসুবিধাপাওয়াযাত্রীগুলিএইলাউঞ্জেব্যবহারকরতেপারতো|এইলাউঞ্জেইন্টারনেটসুবিধা, ক্যাবলটেলিভশন, সমাচারপত্র, ম্যাগাজিনে, ম্যাসেজচেয়ারবাজলখাবারেরসুবিধাদেয়াহয়েছে| এইলাউঞ্জেটাআন্তর্জাতিকটার্মিনালেখোলাহয়েছিল|
অগাস্ট 2016 পযন্তএয়ারব্লুআইরলিনেরফ্লাইটেতিনটিএয়ারবাস A320 -টো০বাপাঁচটাএয়ারবাস A321-200 বিমানআছে|
এভেঞ্জড সেভেনফোল্ড
এভেঞ্জেড সেভেনফোল্ড (কখনো কখনো এ সেভেন এস্র নামেও সম্বোধন করা হয়ে থাকে) মার্কিন যুক্তরাষ্ট্রের ক্যালফোর্নিয়া রাজ্যের হান্টিংটন বিচ শহরের একটি হেভি মেটাল ব্যান্ড দল, যেটি ১৯৯৯ সালে গঠন করা হয়েছিল। ব্যান্ডটির বর্তমান সদস্যরা হলেন প্রধান গায়ক এম.শেডোস্, ছান্দিক গিটারিষ্ট এবং পেছন গায়ক জ্যাকি ভ্যানগিয়েন্স, প্রধান গিটারিষ্ট এবং পেছন গায়ক সাইনিস্টার গেটস্, বস গিটারিষ্ট এবং পেছন গায়ক জনি ক্রাইষ্ট, এবং ড্রামার ব্রুক্স ওয়েকারম্যান।
এভেঞ্জেড সেভেনফোল্ড, সবার কাছে পরিচিত তাদের বিচিত্র রক শব্দ এবং তাদের অ্যালবামের মোড়ক, তাদের পন্যদ্রব্যে কাল্পনিক চমকপ্রদক সব ছবি ব্যবহার করার জন্য। এভেঞ্জেড সেভেনফোল্ডের আত্বপ্রকাশকালীন সময়ে উদিত ছিল মেটালকোর শব্দের সংমিশ্রন, যা তাদের প্রথম আত্বপ্রকাশকারী অ্যালবাম "সাউন্ডিং দ্য সেভেন্থ ট্রামপেট" অ্যালবামটির দিকে তাকালে পরিলক্ষিত হয়। যদিও, এভেঞ্জেড সেভেনফোল্ডের ধরন নিষ্পন্ন হয়ে যায়,তাদের তৃতীয় অ্যালবাম এবং প্রথম বৃহওর লেবেলের প্রকাশ , "সিটি অব ইভল"এর সাথে সাথে, এবং এতে করে তারা হেভি মেটাল এবং হার্ড রক স্টাইলে রুপান্তরিত করে। ব্যান্ডটি অবিরত নতুন নতুন শব্দের অন্বেষণ করতে থাকে তাদের নিজ শিরোনাম প্রকাশ করে এবং তাদের চলমান মূলধারা সাফল্য উপভোগ করতে থাকে তাদের ড্রামার, জেমস্ "দ্য রেভ" সলিভান,এর মৃত্যু ২০০৯ সালে মৃত্যু না হওয়া পযন্ত। তার মৃত্যু হওয়া সত্ত্বেত্ত , এভেন্জড সেভেনফোল্ড ড্রিম থিয়েটারের সাবেক ড্রামার মাইক পোর্টনির সাহায্যে ক্রমাগত চলতে থাকে তাদের ব্যান্ডের পঞ্চম অ্যালবাম "নাইটমেয়ার" ২০১০ সালে প্রকাশ করে , যেটি "বিলবোর্ড" ২০০ তালিকাযর শীর্ষে উঠে যায়, যা এভেঞ্জেড সেভেনফোল্ডের প্রথম কোন প্রকাশ যেটি শীর্ষ স্থান দখল করেছিল। ২০১১ সালে ড্রামার অাইরিন ইলিযাই ব্যান্ডের সাথে সফর এবং রেকর্ডের জন্য যোগ দেয়। এভেঞ্জেড সেভেনফোল্ডের ষষ্ঠ স্টুডিও অ্যালবাম "হেইল ট্যু দ্য কিং", যেটি ২০১৩ সালে প্রকাশ করা হয়, যা একমাত্র এভেঞ্জেড সেভেনফোল্ড অ্যালবাম হিসেবে সূচিত যেটিতে অাইরিন ইলিযাই তাদের সাথে কাজ করেছিলেন। "হেইল ট্যু দ্য কিং"অ্যালবামটি "বিলবোর্ড" ২০০, দ্য ইউকে অ্যালবামস চার্ট সহ, তার সাথে ফিনল্যান্ড, ব্রাজিল, কানাডা, এবং আয়ারল্যান্ডের টপ চার্টে উঠে আসে। ২০১৪ সালের শেষের দিকে ইলিযাই ব্যান্ড ছেড়ে চলে যায়, এবং পরে তার জায়গায় সাবেক বেড রিলিজিয়ন ড্রামার ব্রুক্স ওয়েকারম্যান কে স্থলাভিষিক্ত করা হয়, কিন্তু আগে তার স্থলাভিষিক্তের খবর প্রকাশ পায়নি, ২০১৫ সালে ব্যান্ডটি ইলিযাই এর ব্যান্ড ছেড়ে যাওয়ার খবর প্রকাশ করে। ব্যান্ডটি চমকপ্রদ ভাবে "দ্য স্টেজ" শিরোনামে তাদের সপ্তম অ্যালবাম প্রকাশ করে ২০১৬ সালের ২৮শে অক্টোবর, যা আমেরিকায় "বিলবোর্ড" ২০০ চার্টের সেরা ৪ নম্বরে উঠে আসে। "দ্য স্টেজ" তাদের প্রথম ধারণাসঙ্গত অ্যালবাম এবং এটিকে ব্যান্ডটির আরেকটি রচনাশৈলী সংক্রান্ত পরিবর্তন হিসেবে চিহ্নিত করা হয়ে থাকে, প্রগ্রেসিভ মেটাল শব্দের দিকে আরও ধাবমান হচ্ছে।
এখন পর্যন্ত ,এভেঞ্জেড সেভেনফোল্ড সাতটি স্টুডিও অ্যালবাম প্রকাশ করেছে, একটি সরাসরি অ্যালবাম/ডিভিডি, দুইটি সংকলন অ্যালবাম এবং আঠারোটি একক সারা বিশ্বে আট মিলিয়ন অ্যালবাম বিক্রি করেছে। এভেঞ্জেড সেভেনফোল্ড "লাউডওয়্যার এর লিষ্ট অব ফিফটি টপ মেটাল ব্যান্ডস অব অলটাইমের সেরা ৪৭ নম্বরে অবস্থান করছে।
বর্তমান
সাবেক
সেশন / সফরকারী সঙ্গীতজ্ঞ
জ্যোৎস্না বিশ্বাস
জ্যোৎস্না বিশ্বাস একজন বাংলাদেশী মঞ্চ ও যাত্রা অভিনেত্রী। তিনি ৩০০টির বেশি যাত্রাপালায় অভিনয় করেছেন এবং ২০টি যাত্রা পরিচালনা করেছেন। যাত্রায় অভিনয়ের জন্য ১৯৭৭ সালে তিনি "যাত্রা সম্রাজ্ঞী" খেতাব লাভ করেন। মঞ্চ ও যাত্রায় অবদানের জন্য বাংলাদেশ সরকার তাকে ২০১১ সালে একুশে পদকে ভূষিত করে।
জ্যোৎস্না মানিকগঞ্জ জেলার এক সাংস্কৃতিক পরিবারে জন্মগ্রহণ করেন। শৈশব থেকেই তার গান-বাজনা এবং অভিনয়ের আগ্রহ দেখা যায়।
জ্যোৎস্না ১৯৬০ এর দশকে যাত্রায় অভিনয়ের মধ্য দিয়ে তার কর্মজীবন শুরু করেন। ১৯৯৪ সালে তিনি প্রথম টেলিভিশন নাটকে অভিনয় করেন উত্তম গুহ পরিচালিত "সহস্রধারা"য়। ১৯৯৯ সালে তিনি তানভীর মোকাম্মেল পরিচালিত "চিত্রা নদীর পারে" চলচ্চিত্রে অভিনয় করেন। এছাড়া তিনি আফসানা মিমি পরিচালিত "পৌষ ফাগুনের পালা" ধারাবাহিক নাটকে অভিনয় করেন।
২০১৪ সালের ডিসেম্বরে তিনি বাংলাদেশ টেলিভিশনে প্রচারিত "নবাব সিরাজ-উদ-দৌলা" যাত্রাপালায় সিরাজের খালা ঘসেটি বেগমের চরিত্রে এবং তার মেয়ে অরুণা বিশ্বাস আলেয়ার চরিত্রে অভিনয় করেন। পরের বছর তিনি তার মেয়ে অরুণা বিশ্বাস পরিচালিত "ধুলোর আকাশ" নাটকে অভিনয় করেন। নাট্যকার মান্নান হীরা রচিত এই নাটকে তিনি ধুলো বুড়ি চরিত্রে অভিনয় করেন। নাটকটি আন্তর্জাতিক মাতৃভাষা দিবস উপলক্ষ্যে এটিএন বাংলায় প্রচারিত হয়। তিনি এর আগে অরুণার পরিচালনায় "বড় দিদি" নাটকে অভিনয় করেন।
জ্যোৎস্না অমলেন্দু বিশ্বাসের সাথে বিবাহবন্ধনে আবদ্ধ হন। অমেলন্দু একুশে পদক বিজয়ী মঞ্চ ও যাত্রা অভিনেতা। তাদের এক কন্যা অরুণা বিশ্বাস। অরুণা একজন অভিনেত্রী এবং টেলিভিশন নাটক পরিচালক। পুত্র মিঠু বিশ্বাস একজন নাট্য নির্মাতা। বর্তমানে তিনি তার পুত্র ও কন্যার সাথে কানাডায় বসবাস করেন।
চুনতি বড় মিয়াজী ও ছোট মিয়াজী মসজিদ
চুনতী হযরত বড় মিয়াজী ও ছোট মিয়াজী মসজিদ বাংলাদেশের বন্দরনগরী চট্টগ্রাম জেলা এলাকার চুনতী এলাকায় অবস্থিত একটি অতি প্রাচীন মসজিদ ১৯শ শতকে নির্মিত এই মসজিদটি জেলার চুনতী এলাকায় অবস্থিত।
চুনতী হযরত বড় মিয়াজী ও ছোট মিয়াজী মসজিদ বাংলাদেশের, চট্টগ্রাম জেলার, চুনতীতে অবস্থিত একটি প্রাচীন মসজিদ।
এই এলাকার প্রসিদ্ধ বুজুর্গ ও দ্বীনে আলেমদ্বয় হযরত বড় মিয়াজী ও হযরত ছোট মিয়াজী বিগত শতাব্দীতে এই মসজিদ প্রতিষ্ঠা করেন ১৯৭৭ সালে এই মসজিদকে সংস্কার করে একতলা বিশিষ্ট পাকা মসজিদে রূপান্তর করা হয় পরবর্তীতে ২০১৩ সালে পুরাতন মসজিদ ভবন ভেঙ্গে পুনরায় আধুনিক নির্মাণশৈলী ও নয়নাভিরাম এই মসজিদ নির্মান করা হয় ।
চট্টগ্রাম জেলার লোহাগাড়া উপজেলার চুনতীর
ব্রজেন্দ্রনাথ শীল
ব্রজেন্দ্রনাথ শীল (৩ সেপ্টেম্বর, ১৮৬৪ - ১৯৩৮) একজন বাঙালি দার্শনিক ও বহুবিদ্যাবিশারদ পন্ডিত ছিলেন।
ব্রজেন্দ্রনাথ শীল হুগলী জেলার হরিপালে জন্মগ্রহন করেন। পিতা মহেন্দ্রনাথ শীল ছিলেন কলকাতা হাইকোর্টের আইনজীবী। অল্পবয়সে ব্রজেন্দ্রনাথ পিতৃমাতৃহারা হয়ে মামার বাড়িতে মানুষ হন। তিনি স্কটিশ চার্চ কলেজ, কলকাতা হতে বিএ পাশ করে সেখানেই অধ্যাপনার কাজ নেন। অংক ও দর্শন দুটিতেই তার ব্যুৎপত্তি ছিল। কলেজে তার সহপাঠী ছিলেন স্বামী বিবেকানন্দ। ১৮৮৪ সালে কলকাতা বিশ্ববিদ্যালয় থেকে এম এ তে প্রথম শ্রেণীতে প্রথম স্থান অধিকার করেন তিনি। ১৮৮১ সালে ইন্দুমতী রক্ষিতকে বিবাহ করেন। দুর্ভাগ্য বশত ছয় বছর পরে স্ত্রী বিয়োগ হয় তার।
কলকাতা বিশ্ববিদ্যালয় থেকে পি এইচ ডি করার পরে বিভিন্ন জায়গায় অধ্যাপনা করেছেন তিনি। কোচবিহারের ভিক্টোরিয়া কলেজের প্রথম ভারতীয় অধ্যক্ষ হন। অধুনা এই কলেজটির নাম আচার্য ব্রজেন্দ্রনাথ শীল কলেজ। কলকাতা বিশ্ববিদ্যালয়ের দর্শনশাস্ত্রের প্রধান অধ্যাপক ছিলেন ৯ বছর। বহরমপুর কৃষ্ণনাথ কলেজের আধুনিকীকরনের রূপকার তিনি। পরে ১৯২১ থেকে ১৯৩০ সাল পর্যন্ত তিনি মহীশূর বিশ্ববিদ্যালয়ের উপাচার্য হিসেবে দায়িত্ব পালন করেন। ১৮৯৯ সালের ১৫ অক্টোবর রোমে অনুষ্ঠিত Congress International Des Orientalists এর আন্তর্জাতিক অধিবেশনে যোগদান করে প্রবন্ধ পাঠ করেন। এ প্রবন্ধে তিনি ‘ইতিহাসের দর্শন’ ও ‘ঐতিহাসিক তুলনামূলক পদ্ধতি’ সম্পর্কে জ্ঞানগর্ভ বক্তব্য প্রদান করেন। ১৯১১ সালে লন্ডন বিশ্ববিদ্যালয়ে বিশ্ব জাতি কংগ্রেসে জাতিতত্ত্ব বিষয়ক বক্তব্য রাখেন তিনি। ১৯২১ সালে রবীন্দ্রনাথ ঠাকুরের আমন্ত্রনে বিশ্বভারতী উদ্বোধন অনুষ্ঠানের সভাপতি হন। তুলনামূলক সাহিত্য, ধর্মদর্শন বিচার ও দর্শন আলোচনায় গণিতের সূত্র প্রয়োগে তিনি ছিলেন পথিকৃৎ।
ব্রজেন্দ্রনাথ দশটি ভাষায় পারদর্শী ছিলেন। অজস্র বই রচনা করেছে ধর্ম, দর্শনতত্ব, শিল্প, সাহিত্য, সংস্কৃতি, সভ্যতা, নৃতত্ত্ব, সমাজতত্ত্ব, বিজ্ঞান নিয়ে। যার মধ্যে উল্লেখযোগ্য "A Memoir on the Co-efficient of Numbers: A Chapter on the Theory of Numbers (1891); Neo-Romantic Movement in Bengali Literature (1890-91); A Comparative Study of Christianity and Vaishnavism (1899); New Essays in Criticism (1903); Introduction to Hindu Chemistry (1911); Positive Sciences of the Ancient Hindus (1915); Race-Origin (1911); Syllabus of Indian Philosophy (1924); Rammohan Roy: The Universal Man (1933); The Quest Eternal" (1936)
অসামান্য মেধা ও পান্ডিত্যের অধিকারী ব্রজেন্দ্রনাথ আদর্শ চরিত্রের জন্য আচার্য্য উপাধিতে ভূষিত হয়েছিলেন। তাকে চলমান বিশ্ববিদ্যালয় বলে অভিহিত করা হতো। ডিএসসি ও নাইট উপাধি পান তিনি। মহীশুর রাজ্যের রাজরত্নপ্রবীন উপাধি পান তিনি। ইংরেজ পণ্ডিতরা গ্রিক দার্শনিক অ্যারিস্টটলের সঙ্গে, ভারতের নাগার্জুনের সঙ্গে আচার্য ব্রজেন্দ্রনাথ শীলের তুলনা করেছেন। তাঁর মৃত্যুতে কবি সুধীন্দ্রনাথ দত্ত বলেন, ‘সক্রেটিসের পরিবারের শেষ প্রদীপ নিভে গেল!’
সাইলেনটো
রিকি লামার হ্যাউক (জন্ম জানুয়ারী ২২, ১৯৯৮), তার মঞ্চ নাম সাইলেনটো দ্বারা অধিক পরিচিত, একজন মার্কিন র‍্যাপার, রেকর্ড প্রযোজক এবং অভিনেতা হিসেবেও সমাদৃত। তিনি সবার কাছে তার আত্বপ্রকাশকারী একক "ওয়াচ মি(হুইপ/নেয় নেয়)"এর জন্য পরিচিত,যা "বিলবোর্ড" হট ১০০ তলিকায় সেরা ৩ নম্বরে উঠে আসে।
সাইলেনটোর আত্বপ্রকাশকারী একক "ওয়াচ মি(হুইপ/নেয় নেয়)", বোলো ডা প্রযোজকদের দ্বারা তৈরী করা হয়েছিল, যা ২০১৫ সালের ২৫শে জানুয়ারী তার ইউটিউব চ্যানেলে প্রকাশ করা হয়। এক সপ্তাহের মধ্যেই এটি ২.৫ মিলিয়ন বার দেখা হয়। ২০১৫ সালের এপ্রিলে সাইলেনটো কেপিটল রেকর্ডস এর সাথে চুক্তিবদ্ধ হয়, তারা তার গানটিকে একক আকারে একটি আনুষঙ্গিক গানের ভিডিও প্রকাশ করে। যা আমেরিকান "বিলবোর্ড" হট ১০০ এর তালিকায় সেরা ৩ নম্বরে উঠে আসে। ২০১৫ সালের জুনে, সাইলেনটো বেট এওয়ার্ড এ প্রদর্শন করে, তার সাথে "ব্লাক-ইশ" নামক নাটকের পর্বেও তা প্রদর্শন করে। তিনি তার এই হিট এককটি টাইম স্কয়ারে ২০১৬ সালের ৩১ ডিসেম্বরে "ডিক ক্লার্কস নিউ ইয়ারস রকিং ইভ"উইথ রায়ান সিক্রষ্ট ২০১৭-এ প্রদর্শন করেন।
ডগ ইনসোল
ডগলাস জন ডগ ইনসোল, সিবিই (; জন্ম: ১৮ এপ্রিল, ১৯২৬ - মৃত্যু: ৫ আগস্ট, ২০১৭) লন্ডনের ক্ল্যাপটন এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। এছাড়াও, ক্যামব্রিজ বিশ্ববিদ্যালয় ও এসেক্সের প্রতিনিধিত্ব করেছেন ডগ ইনসোল। দলে তিনি মূলতঃ অল-রাউন্ডার ছিলেন। ডানহাতে ব্যাটিংয়ের পাশাপাশি ডানহাতে মিডিয়াম বোলিং করতেন তিনি।
সেন্ট ক্যাথারিন্স কলেজে ইতিহাস বিষয়ে অধ্যয়নকালে ক্যামব্রিজ বিশ্ববিদ্যালয়ের অধিনায়কের দায়িত্ব পালন করেন। এরপর অনেক বছর এসেক্সের অধিনায়ক মনোনীত হন। এসেক্সের পক্ষে প্রথম-শ্রেণীর ক্রিকেটে ২০,১১৩ রান তুলেন। এ সংগ্রহটি ক্লাবের ইতিহাসে নবম শীর্ষস্থানীয়। দলে তিনি উইকেট-রক্ষক, ব্যাটসম্যান এবং বোলার হিসেবেও খেলেছেন।
সমগ্র খেলোয়াড়ী জীবনে নয়টি টেস্টে অংশগ্রহণ করেন। তন্মধ্যে, ১৯৫৬-৫৭ মৌসুমে দক্ষিণ আফ্রিকা সফরেই খেলেন পাঁচটি। এ সফরে দলনায়ক পিটার মে’র সহঃ অধিনায়কের দায়িত্বে ছিলেন তিনি।
করিন্থিয়ান-কজুয়ালস এফ.সি’র প্রথম একাদশের শৌখিন ফুটবলার ছিলেন। বিশপ অকল্যান্ডের কাছে হারার পর পুণরায় ১৯৫৬ সালে এফএ অ্যামেচার কাপের চূড়ান্ত খেলায় অংশ নেন।
খেলোয়াড়ী জীবন থেকে অবসর নেয়ার পর প্রথিতযশা ক্রিকেট প্রশাসকের দায়িত্বে ছিলেন। ইংল্যান্ড ক্রিকেট দল নির্বাচকমণ্ডলীর সভাপতির দায়িত্ব পালন করেন ও এমসিসি’র সভাপতি মনোনীত হন।
১৯৬০-এর দশকে ইংল্যান্ড দলনির্বাচকমণ্ডলীর সভাপতি হন। ১৯৬৮ সালে দক্ষিণ আফ্রিকা সফরে ব্যাসিল ডি’অলিভেইরাকে অন্তর্ভূক্ত না করার ফলে ব্যাপকভাবে সমালোচিত হন তিনি। দক্ষিণ আফ্রিকায় বর্ণবাদপ্রথার কারণেই অলিভেইরাকে উপেক্ষিত হতে হয়। ফলশ্রুতিতে কূটনীতিবিহীন অবস্থায় বর্ণবাদের দায়ে অভিযুক্ত হয় দক্ষিণ আফ্রিকা দল।
১৯৭৮-৭৯ মৌসুমে ও ১৯৮২-৮৩ মৌসুমের অ্যাশেজ সফরে দল পরিচালনা করেন। ২০০৬ পর্যন্ত নয় বছরের জন্য ইউরোপীয় ক্রিকেট কাউন্সিলের সভাপতির দায়িত্ব পালন করেন। তাঁর স্থলাভিষিক্ত হন রজার নাইট।
৫ আগস্ট, ২০১৭ তারিখে ৯১ বছর বয়সে ইনসোলের দেহাবসান ঘটে। পরদিন এসেক্স কাউন্টি ক্রিকেট ক্লাব কর্তৃপক্ষ তাঁর মৃত্যুর কথা ঘোষণা করে।
১৯৬৭ সালে অপরাজিত ২৪৬* রান তোলার পরও ইনসোলের দায়িত্ব পালনকালীন জিওফ্রে বয়কটকে দল থেকে বাদ দেয়া হয়। বয়কটকে উপেক্ষিত করার বিষয়টি ৪০ বছর পরও সমুচ্চারিত হয়ে আসছে। ২৪ মার্চ, ২০০৮ তারিখে নেপিয়ারে অনুষ্ঠিত নিউজিল্যান্ড বনাম ইংল্যান্ডের মধ্যকার তৃতীয় টেস্টে ধারাভাষ্যে এ কথা ফুঁটে উঠে। এরপর ৭ জুন, ২০১২ তারিখে এজবাস্টনে ইংল্যান্ড বনাম ওয়েস্ট ইন্ডিজের মধ্যকার টেস্ট চলাকালীন টেস্ট ম্যাচ স্পেশালের ধারাভাষ্যে ইনসোল সম্পর্কে তিনি মন্তব্য করেন যে, ‘এ’এর ন্যায় তাঁর নামকে ছেঁটে দিয়েছেন তিনি। ৯ আগস্ট, ২০১৪ তারিখে আবারো ওল্ড ট্রাফোর্ডে ভারতের বিপক্ষে অনুষ্ঠিত ৪র্থ টেস্টে ইনসোলের নাম উচ্চারিত হয় ও বয়কটের বাক্যবাণে জর্জরিত হন তিনি। এর পুণরাবৃত্তিতে ইনসোলের নাম ভেঙ্গে যায় ও জোনাথন অ্যাগনিউ দ্রুত নীরব করে দেন।
১৯৫৬ সালে উইজডেন কর্তৃক বর্ষসেরা ক্রিকেটার মনোনীত হন। ১ অক্টোবর, ২০০৬ তারিখে বারো মাসের জন্য এমসিসি’র সভাপতি হন। ক্রিকেটে অসামান্য অবদানের স্বীকৃতিস্বরূপ ১৯৭৯ সালে সিবিই পদবীতে ভূষিত হন।
পোমরা উচ্চ বিদ্যালয়
পোমরা উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার রাঙ্গুনিয়া উপজেলার অন্তর্গত পোমরা ইউনিয়নে অবস্থিত। কাপ্তাই সড়কস্থ গোচরা চৌমুহনীর দক্ষিণ পাশে মনোরম পরিবেশে এ বিদ্যালয়ের অবস্থান।
১৯২৮ সালে বিদ্যালয়টি প্রতিষ্ঠিত হয়। এলাকার কৃতী সন্তান ও বিদ্যোৎসাহী ব্যক্তিত্ব জনাব বাদশা মিয়া ও জনাব সরু মিয়া নিজেদের জমিদান করে এ বিদ্যালয়টি প্রতিষ্ঠা করেন।
জ্ঞান অন্বেষণে প্রবেশ কর...
বিদ্যালয় পরিচালনার জন্য জনাব মফজ্জল আহমদকে সভাপতি করে ১২ জন বিশিষ্ট একটি পরিচালনা পরিষদ রয়েছে।
বিদ্যালয়ের প্রধান শিক্ষক জনাব তৌহিদুল আলম টিপু। এছাড়া আরো ২৩ জন অভিজ্ঞ শিক্ষকমণ্ডলী এ বিদ্যালয়ে কর্মরত আছেন।
বিদ্যালয়ে ২টি দ্বিতল ও ৩টি একতলা ভবন রয়েছে। এতে ১টি প্রধান শিক্ষকের কার্যালয়, ১টি শিক্ষক মিলনায়তন, ১টি কম্পিউটার ল্যাব, ১টি বিজ্ঞানাগার, ১টি লাইব্রেরী ও ১৭টি শ্রেণীকক্ষ রয়েছে। এছাড়া নামাজের জন্য ১টি মসজিদ এবং ছাত্র-ছাত্রীদের খেলাধুলার জন্য দুইটি খেলার মাঠ রয়েছে।
এ প্রতিষ্ঠানে সহ-শিক্ষা ব্যবস্থা রয়েছে। বর্তমানে দেড় হাজারেরও অধিক শিক্ষার্থী এ বিদ্যালয়ে অধ্যয়নরত আছে। এছাড়া এ বিদ্যালয় শিক্ষাবোর্ড কর্তৃক এসএসসি এবং জেএসসি পরীক্ষার কেন্দ্র হিসেবে ব্যবহৃত হয়ে আসছে।
২০১৭ সালের এসএসসি পরীক্ষায় পাশের হার ৬৯.৫৮%। ৪ জন পরীক্ষার্থী জিপিএ ৫ অর্জন করেছে। এছাড়া প্রত্যেক বছর এ প্রতিষ্ঠান সুনামের সাথে ফলাফল অর্জনের মাধ্যমে উপজেলার শীর্ষস্থানীয় শিক্ষা প্রতিষ্ঠানগুলোর মধ্যে স্থান ধরে রেখে চলেছে।
মীর কাশেম খান
ওস্তাদ মীর কাশেম খান (১ জুলাই ১৯২৮ - ১৯৮৪) ছিলেন একজন বাঙালি সেতারবাদক, সুরকার এবং সঙ্গীত পরিচালক। তিনি ঢাকার সাংস্কৃতিক প্রতিষ্ঠান জাগো আর্ট সেন্টারের সঙ্গীত প্রশিক্ষক ছিলেন। সঙ্গীতে অবদানের জন্য বাংলাদেশ সরকার তাঁকে দেশের সর্বোচ্চ বেসামরিক সম্মান একুশে পদকে ভূষিত করে।
মীর কাশেম ১৯২৮ সালের ১ জুলাই তৎকালীন ব্রিটিশ ভারতের বেঙ্গল প্রেসিডেন্সির (বর্তমান (বাংলাদেশ) ব্রাহ্মণবাড়ীয়া জেলার নবীনগর উপজেলার শিবপুর গ্রামের এক সঙ্গীত পরিবারে জন্মগ্রহণ করেন। তাঁর পিতা নায়েব আলী খাঁ ছিলেন একজন সঙ্গীতজ্ঞ। শৈশব থেকেই পারিবারিক সঙ্গীতধারার প্রতি তাঁর অনুরাগ ছিল। সাত বছর বয়সে কাশেম তাঁর পিতার কাছে কণ্ঠসঙ্গীত ও তালযন্ত্রে তালিম নেন এবং পরে সেতারের তালিম নেওয়া শুরু করেন। পিতার কাছে দীর্ঘদিন সঙ্গীতের তালিম নেওয়ার পর তিনি মাইহারে চাচা ওস্তাদ আলাউদ্দিন খাঁর কাছে চার বছর সঙ্গীতের তালিম নেন।
আলাউদ্দিন খাঁর নিকট সঙ্গীতশিক্ষা শেষ করে তিনি কিছুদিন কলকাতার এক ব্যালে সঙ্গীতদলে কর্মরত ছিলেন। ১৯৪৬ থেকে ১৯৪৯ সাল পর্যন্ত তিনি দেশের বিভিন্ন সঙ্গীত জলসায় ও সম্মেলনে সেতার বাজিয়ে প্রশংসা অর্জন করেন। ১৯৪৯ সালে কাশেম নিজস্ব শিল্পী হিসেবে ঢাকা বেতার কেন্দ্রে যোগ দেন। ১৯৫৬ সালে প্রখ্যাত নৃত্যশিল্পী বুলবুল চৌধুরীর নৃত্যদলের সদস্য হিসেবে তিনি সুইজারল্যান্ড, বেলজিয়াম, ইরাক, ইতালি, পশ্চিম জার্মানি, ফ্রান্স, যুক্তরাজ্য ও মিশর সফরে যান। তিনি ১৯৬৭ সালে চীন, ১৯৬৮ সালে ইরান ও আফগানিস্তান, ১৯৭২ সালে ভারত, ১৯৭৭ সালে যুক্তরাজ্য, নরওয়ে, সুইডেন ও ডেনমার্ক এবং ১৯৭৮ সালে হংকং ও থাইল্যান্ড সফর করেন এবং সেতার বাজিয়ে খ্যাতি অর্জন করেন।
সেতারবাদনের পাশাপাশি মীর কাশেম সঙ্গীতে সুরারোপ এবং সঙ্গীত পরিচালনা করেন। তিনি ১৯৪৯ সালে সেপ্টেম্বর মাসে ঢাকার বর্তমান সোহরাওয়ার্দী উদ্যানে পূর্ববাংলার প্রথম নৃত্যনাট্য মঞ্চস্থ হয়। "ইন্দ্রের সভা" নামক সেই নৃত্যনাট্যের সঙ্গীত পরিচালনা করেন মীর কাশেম। এছাড়া তিনি "সামান্য ক্ষতি", "আনারকলি", "বিচার", "কাঞ্চনমালা" নৃত্যনাট্যে সঙ্গীত পরিচালনা করেন। তাঁর সুরারোপিত অনেক গান বেতার ও টেলিভিশনে প্রচারিত হয়েছে।
মার্সেডিজ-বেঞ্জ এস ক্লাস
মার্সেডিজ-বেঞ্জ এস-ক্লাস, পূর্বে সুন্দরক্লাস নামে পরিচিত ("বিশেষ শ্রেণীর" জন্য জার্মান, "এস-ক্লাশ" হিসাবে স্বীকৃত),জার্মান অটোমেকার মার্সেডিজ-বেঞ্জ দ্বারা উত্পাদিত বিলাসবহুল ফ্ল্যাশশিপের একটি সিরিজ,জার্মান কোম্পানি ডেম্পলার এজির একটি শাখা। শীর্ষ-দ্য-লাইন মার্সেডিজ-বেঞ্জ মডেলের এস-ক্লাসের নামটি আনুষ্ঠানিকভাবে ১৯৭২ সালে W116 এর সাথে চালু করা হয়েছিল এবং কখনও কখনও ব্যবহার করা হয়েছে।
এস-ক্লাসে বেশিরভাগ কোম্পানির সর্বশেষ উদ্ভাবন, ড্রইভেন্টাইন প্রযুক্তি, অভ্যন্তরীণ বৈশিষ্ট্য, এবং নিরাপত্তা ব্যবস্থা সহ (যেমন প্রথম সিটবেল্ট প্রটেন্টার হিসাবে)। এস- ক্লাস বিশ্বের সেরা বিক্রিত বিলাসবহুল গাড়ী হিসাবে স্থান করেছে, এবং তার সর্বশেষ প্রজন্ম, W222 এস ক্লাস, 2013 সালে প্রিমিয়ার।